
जमर्पण 


सम्पूर्ण महायानी, बज्जयानी बौद्धपिन्त 
सादर समर्पण । 


- नेपाल बौद्ध परिषद 


पिश्षेष् अत्रुटोध 

“विश्वका सम्पूर्ण बौद्धहरू एक हौं ।” भन्ने भावना 
जगाउन यानगत आधारमा विविध सम्प्रदायमा विभाजित 
बौद्धहरूमा बुद्धयानको माध्यमद्वारा समन्वयात्मक एकता 
कायम गर्ने अभिप्रायले राष्ट्रियस्तरमा गठन भएको नेपाल 
बौद्ध परिषद्लाई यथाशक्य सहयोग गर्नुभई बुद्धधर्म र 
दर्शनको सर्वतोमुखी विकासमा सहभागी हुनुहोस्‌ । 


हन) होपाल बौद्ध परिषद्‌ 


एकाशकीय 


नेपालय्‌ गुलि नं गृहस्थ बौद्धत दु । व फक्क मूलरूपं 
महायानी खः । तर विडम्बना छु धाःसा गुलिखे गृहस्थ बौद्धतय्‌सं 
महायानया अवधारणा हे मथुइ धुंकल । अले बज़यानला कन 
हे तापाःगु विषय जुल । आपासिके थ्व हेजक धारणा दु कि 
परम्परागत रीतिरिवाज चलेयायेगु हे महायान खः, बजयान 
ख: । थुगु परिवेशे समय व परिस्थितियात बांलाक दुवाला स्वत 
धाःसा गुलिखे बौद्धत परम्परागत जातीय धर्मजक बौद्ध जुया 
कर्म अबौद्ध जुयाच्वंगु खँ निभाःजःथयँ छर्लङ्ग खने दःवई। ` 

थथे जुउगुया मूल कारण ख: बुद्धधर्म व दर्शनयात बांलाक 
मथुउगु, थुइकेगु प्रयास नं मयाःगु। अले गुलि नं थुउपिं दु, 
उपिंमध्ये आपासिनं थुकेयात थःगु तुच्छ स्वार्थपूर्ति यायेगुलि. 
जक प्रयोगयाना तद्अनुरूप आचारण मया:गु । थुकेंयाना बौद्ध 
आचरण अनुसारयागु सामाजिक संरचनाय्‌ विचलन वइगुजा 
स्वाभाविक हे जुल । 

अथेया कारणे बौद्ध आचरण अनुसारया सामाजिक 
संरचना निर्माणया नितिं बौद्ध जागरण हया संसारया सम्पूर्ण 
बौद्धत छधिछपं खः धयागु भावना जागृत यायेगु अभिप्रायं श्री 
५ या सरकारयाके स्वीकृति कया राष्ट्रिय स्तरे नेपाल बौद्ध 


(क) 


परिपद्‌ स्थापना जुउगु खः । थ्व परिपद्‌ वंगु श्रावणं खुदं फुना 
न्हयूदं क्यंगु जुल । परिपदपाखे 

थ्व अवध्रियादुने थुगु परिपदपाखे विविध सभा समारोह 
गोस्थि, अनतर्वार्ताया नाप॑नापं समयोचित बौद्ध प्रवचन, प्रशिक्षण 
आदिया ज्या जुल । अथे हे यानगत आधारे भेदभाव मतःसे 
समयानुकूल स्मारिका, सफू आदि प्रकाशन यायेगु नं ज्या 
जुल । थुगु क्रमय्‌ प्रस्तुत कृति “बजयान चर्याय्‌ गुरुमण्डल 
पूजाया रहस्य” थुगु संस्थाया भिनिगूगु प्रस्तुति खः । थुगु 
प्रकाशनं महायान बजयानय क्षेत्रय्‌ छु भतिचासां अवश्यनं 
योगदान जुइ धैगु आशा दु । 

नेपाल बौद्ध परिपदपाखेँ न्ह्यव्वःगु मेगु छगू उल्लेखनीय 
ज्या खः सुगत बौद्ध महाविद्यालयया नामं यलय्‌ छगू आदर्शमय 
बौद्ध क्याम्पस स्थापना यायेगु प्रयास । 

नेपाः दे बुद्धभूमि खः । भगवान्‌ बुद्ध जन्म जुउगु देश 
जुउगुलिं विश्वय्‌ नेपाःया तःधंगु गौरवमय स्थान दयाच्वंगु दु। 
उके थन वइपिं विदेशीत बुद्धभूमिइ पला छिइ दया थःत अतिक 
गौरवशाली ताया च्वनी। परन्तु इमिसं बुद्धधर्म अध्ययन यायेगु 
अभिलाषा थुगु विपये बैज्ञानिक धंगं ब्वनेगु ब्वंकेगु आधिकारिक 
शिक्षण संस्था थन दुलाकि मदु धका न्यनिबले नकारात्मक 
जवाफ बिइमाला भीगु छयँ लाज क्वछुवनी । अले इपिं नं 
वुद्धभूमिइ बुद्धधर्म सम्बन्धी अध्ययन यायेगु ग्यसुलंगु आधिकारिक 
शिक्षण संस्था मदुगु ख न्यना अजुगति चाया निराश जुया 


(ख) 


वनी । यदि थजाःगु शिक्षण संस्था दुगु जुउसा बौद्ध आचरण 
अनुसारयागु भीगु सामाजिक संरचनाय विचलन वइमखुगु 
जुइमा । 

थ्व हे खँयात चिन्तन मननयाना थुगु परिपदपाखेँ बुद्ध 
धर्म व दर्शनया क्षेत्रय्‌ स्नातक तह (बी.ए.) या अध्ययन अध्यापन 
यायेगु निंतिं सुगत बौद्ध महाविद्यालय नामं छगु ग्यसुलंगु बौद्ध 
क्याम्पस सञ्चालन यायेगु ग्व:साग्वःगु ख: । मानविकी संकाय 
अन्तर्गत सञ्चालन जुइगु थ्व सुगत बौद्ध महाविद्यालयया 
वैधानिकताया लागि पोखरा विश्वविद्यालयपाखेँ सम्बन्धन कायेगु 
प्रयास जुया च्वंगु दु । थुगु क्रमय्‌ उगु विश्वविद्यालयया शैक्षिक 
प्रणाली अनुरूप बुद्धधर्म व दर्शनया अतिरिक्त मानविकी संकाय 
अन्तर्गत अनिवार्य नेपाली, अनिवार्य अंग्रजी, इच्छाधीन नेपाली, 
इच्छाधीन अंग्रजी, भूगोल, अर्थशास्त्र, नेपाली इतिहास संस्कृति 
व पुरातत्व विषयया पाठ्यक्रम तयार याना सम्बन्धन पाप्तिया 
नितिं वंगु आषाढ ९ गते पोखरा विश्वविद्यालये पेस जुइ धुंकुउगु 
.दु। थुकेया नापनापं राजनीति शास्त्र, गणित व नेपाल भाषाया 
पाठ्यक्रमत तयार यायेत सम्बन्धित विषय विशेपज्ञत नाप 
परामर्श जुया च्वंगु दु। मेगु थप विपयया सम्बन्धय्‌ महाविद्यालय 
सञ्चालन जुइधुंका विद्यार्थीतयेगु माग अनुसार पाठ्यक्रम तयार 
याना यंकेगु योजना दु । 

उके पोखरा विश्वविद्यालयपाखेँ गुखुन्हु व पाठ्यक्रमत 
स्वीकृत जुउगु खबर वइ , उखुन्हुनिसें थ्व सुगत बौद्ध 


(ग) 


महाविद्यालय सञ्चालन जुइगु वैधानिक प्रक्रिया सुरुजुइ । छु 
जुया प्रस्तुत पादयक्रमत सुधार यायेमा:गु अवस्था वल धाःसा 
थुकेयात हाकनं परिमार्जन याना पेस यायेत छुं समय लगेजुइफ्‌ । 
परन्तु व पादक्रमत सम्बन्धित विषय विशेषज्ञतपाखँ तयार 
जुउगु जुउगुलिं थजाःगु समस्या वइथें मताया । आशा दु थुगु 
विषये पोखरा विश्‍वविद्यालयपाखें याकनं खबर वइ । 

थन छगू जिज्ञासा उत्पन्न जुइफु, यदि पोखरा 
विश्वविद्यालयपाखँ स्वीकृति मबिल धाःसा छुयायेगु ? परन्तु 
थथे जुइगु जिमिसं मताया । छायधाःसा थ्व फुक्क ज्या खँ उगु 
विश्वविद्यालयया सकारात्मक आश्वासनया आधारे जुया च्वंगु 
खः । थुकेया लागिं जिमिसं निदंतक पिइधुंगु नं जुल । 

- थ्व सम्बन्धय्‌ नेपाल बौद्ध परिषदपाखेँ यथासम्भव प्रयास 
जुउगु दु। थुगु क्रमय्‌ विशेषतः परिषद्या अध्यक्ष भाजु महीश्वर 
राज बज्राचार्य, कोषाध्यक्ष तथा जनसम्पर्क अधिकृत भाजु 
मीनबहादुर बज्राचार्य, संस्थापक सदस्य तथा भूतपूर्व महासचिव 
भाजु विद्याभूषण बज्राचार्य एवं बौद्ध विद्वान्‌ डा. सानुभाई 
डंगोलजुयागु प्रयास उल्लेखनीय जु । वसपोलपिनिगु अथक 
प्रयासं हे थ्व क्याम्पस सञ्चालनया कार्य प्रगति थन थ्यंगु खः । 
अधे हे थुगु परिषद्या नव निर्वाचित कार्यवाहक महासचिव 
भाजु यूराज बज्राचार्ययागु प्रयास नं लुमंके वह जुउ । नेपाल 
बौद्ध परिषद्पाखेयागु थ्व प्रयासं निरन्तरता कया हे च्वनी । 


थुकेया अतिरिक्ति थ्व सुगत बौद्ध महाविद्यालय सञ्चालन 
यायेत छगू तयारी समिति नं गठन जुउगु दु । थ्व तयारी 
समितिया दुज: त नेपाःया शैक्षिक, सामाजिक, धार्मिक, आदि 
क्षेत्रया प्रभावशाली ब्यक्तित जुउगुया नापनापं बुद्धधर्मप्रति 
आस्थावानपिं जुउगुलिं वसपोलपिनिगु सक्रियतां थ्व ज्या अवश्यनं 
सफल जुइ धैगु आशा दु । थ्व तयारी समितिया नामावली थथे 
खः । 


१. महीश्वरराज बज्राचार्य, ५५३४२७७ - संयोजक 
२. डा. लक्ष्मण शाक्य, ४२६९६०५ - सदस्य सचिव 
३. शान्तहर्ष बज्राचार्य, ४७८०४२३ - सदस्य 
४. ठाकुरमान शाक्य, ५५२६८८४ - सदस्य 
५ सुवर्ण शाक्य, ४२८१४९४ - सदस्य 
६. डा. सानुभाइ डंगोल, ४४१६३१५ - सदस्य 
७. डा. पुष्कर बज्राचार्य, ४४३८१९० - सदस्य 
८. जगतराज शाक्य, ५५३३१२१६ - सदस्य 
९. तिलक गुभाजु, (पोखरा, ४२४२७६५ - सदस्य 
१०. कनकढीप ब्जाचार्य, दिवंगत - सदस्य 


अले छगू मेगु खँ, पोखरा विश्‍वविद्यालयया रजिष्टार श्री 
प्रकाश गुभाजु बुद्धधर्मप्रति आस्थावानम्ह, पोखराया बौद्ध क्षेत्रय 
तसक हे नां जा:म्ह गुभाजु ख: । वयूकःनापं थ्व बौद्ध क्याम्पसया 
विषययात कया सुगत बौद्ध महाविद्यालय तयारी समितिया दुजः 
ग्रध्यापक श्री सुवर्ण शाक्यजुं तःकमछि खं ल्हाना बिज्याये धुकुंउगु 


(ङ) 


दु। अथे हे परिषद्या अध्यक्ष ह आल ते वलाका 
नं वयकःनाप थुगु विषये टेलिफोन वार्ता जुई घुकृउगु खः | 
बसपोल श्री प्रकाश गुभाजुं थुकेया लागिं थमं फुउगु सहयोग 
यायेगु आश्वासन बियाविज्याःगु दु । | 

अथे हे हानं छगू मेगु उल्लेखनीय खँ छु धाःसा, वंग 
२०५८ साल भाद्र ३ गते आइतबार थुगु बौद्ध क्याम्पस 
सञ्चालनया निंतिं सम्बन्धन प्राप्त यायेगु विषययात कया 
पोखरा विश्वविद्यालयया काठमाडौं सम्पर्क कार्यालय ज्ञानेश्वरे 
नेपाल बौद्ध परिषदपाखें छगू शिष्टमण्डल वंगु जुल । उगु 
शिष्टमण्डलया सहभागीत खः, भाजु महीश्वरराज बज्राचार्य 
भाजु सुवर्ण शाक्य, भाजु डा. लक्ष्मण शाक्य, भाजु डा. सानुभाइ 
डंगोल, भाजु टा. पुष्कर बज्राचार्य व भाजु कनकद्वीप बञ्जाचार्य 
। थुगु अवसरे पोखरा विश्वविद्यालयया उपकुलपति श्री पुरुषोत्तम 
बासकोटाजु अति हर्ष प्रकटयासे थुकेया लागिं थम्हं फुउगु सहयोग 
यायेगु वचन बिया दिइगु खः । वयूकः उपकुलपतिजुँ थ्व बौद्ध 
क्याम्पस यदि पोखराय्‌ स्थापना यायेगु खःसा थुकेया आवश्यक 
आर्थिक सहयोगया नितिं पोखराया प्रत्येक छेंनं रु १००० (एक 
हजार) दां थम्हं उठेयाना बिइगु आश्वासनतक नं बिया दिइगु 
खः । परन्तु थ्व बौद्ध क्याम्पस पोखराय्‌ स्थापना यायेगु 
परिस्थिति अनुकूल मजुउगुलिं यलय्‌ स्थापना यायेगु खँ जुउगु 
खः । | 

शिष्टमण्डलनापं जुउगु खँल्हाबल्हाया क्रमय्‌ वयक 


(चं) 


उपकुलपतिजुं थुकेयात सकारात्मक रूपय्‌ कया थुगु विषये वैगु 
२०५९ साल भाद्र महिनाय्‌ जुइगु विश्वविद्यालय सभाय्‌ थ्व खं 
प्रस्तुत याना खबर विइगु जानकारी बिया दिल । अले थुकेया 
लागिं तत्काल छगू तयारी समिति गठन याना थुकेया जानकारी 
बियाहति धका वय्‌क.नं निर्देशन नं बिया दिल । तदअनुरूप च्चे 
बियागु तयारी समिति गठन याना २०५८ साल आश्विन २६ 
गते अन जानकारी बियागु खः । अनंलिपा २०५९ साल भाद्र १ 
गते उगु विश्वविद्यालयया शैक्षिक प्रणाली अनुसार बुद्धधर्मया 
अतिरिक्त मानविकी संकाय अन्तर्गत आवश्यक विषयया पाठ्यक्रम 
दयका पेसया धका सुगत बौद्ध महाविद्यालय तयारी समितिया 
दुजः भाजु डा. पुष्कर बज्राचार्य मार्फत मौखिक खबर प्राप्त 
जुउवल । अथेया कारणे तदअनुरूप आवश्यक पाठ्यक्रमत 
दयका वंगु २०६० साल आषाद ९ गते अन पेस यानागु खः । 
थुगु प्रकारं प्रस्तावित सुगत बौद्ध महाविद्यालय सम्बन्धी 
फुक्क ज्याः खँ उगु विश्वविद्यालयया निर्देशन अनुसार जुया 
च्वंगु जुउगुलिं थुकेया लागिं अवश्यनं अनपाखेँ सम्बन्धन प्राप्त 
जुइ धैगु आशा दु । अकें थ्व ज्या याकनं पूवंकेया लागि श्री 
विद्याभुषण बजाचार्यया सक्रियताय्‌ छगू उच्चस्तरीय समिति 
गठन यायेगु प्रयास जुयाच्वंगु दु । आशा दु थुकें याकनं मूर्तरूप 
काइ । थुकेया सफलताया लागि बुद्धधर्मप्रति निष्ठावान ब्यक्तिपिं 
नाप आवश्यक सल्लाह, सुझाव एवं सहयोग फवना च्वना । 
प्रस्तावित सुगत बौद्ध महाविद्यालय तयारी समितिया ज्या 


(छ) 


कथि दयेका आवश्यक कार्य सञ्चालन यायेया लागी यँ ठमेल 
निवासी बौद्ध शुभचिन्तक श्री ज्ञानज्योति कंसाकारपाखे रु. 
२५००० (पच्चीस हजार) प्राप्त जुउगु ख: । उबले वयक: नं थुगु 
क्याम्पसया संरक्षकत्व ग्रहण यायेगु जिमिगु अनुरोधयात स्वीकार 
याना दिइगु नं जुल । 
वयक. ज्ञानज्योति कंसाकारजुं बिया दिइगु उगु सहयोग 
अनुसार थुकेया ज्याकृथि सन्चालन यायेया निंति यल न:टोलया 
श्री पूर्ण बहादुर शाक्यया छँ टेलिफोन भाडा सहित प्रतिमहिना 
रु. १७५०।- बा: पुला २०५९ साल श्रावण १ गतेनिसं छगू कोठा 
कायेगु ज्या जुल । 

कार्यालय सञ्चालन जुसँलि बौद्ध जागरण हयेगु क्रमय्‌ 

२०५९ साल पुप २७ गते शनिबारनिसें कार्यालय कोथायू प्रत्येक 
शनिबार सुथसिया ८ बजेनिसें १० बजेतक प्रारम्भिक बौद्ध 
कक्षा सन्चालन जुल । थुगु कक्षाय्‌ बुद्धजीवनी, बौद्ध इतिहास, 
बौद्ध दर्शन, बौद्ध सम्प्रदाय तथा विश्‍वय्‌ बुद्धधर्मया विषये 
अध्यापनया ज्या जुल । निःशुल्क अध्यापन जुउगु थ्व कक्षाय्‌ डा. 
सानुभाइ डंगोलजुं बौद्ध दर्शन स्यना दिइगु ख: । अथे हे बुद्धजीवनी, 
बौद्ध इतिहास व विश्‍वय्‌ बुद्धधर्म विषये डा. लक्ष्मण शाक्यजु 
स्यना बिज्याःगु खः । अले बौद्ध सम्प्रदायया कक्षा श्री 
महीश्वरराज बञद्जाचार्यजुं कया दिइगु खः । थ्व कक्षा २०५९ 
साल चैत्र २२ गते शनिबारतक सञ्चालन जुया चैत्र २९ गते 
परीक्षा सम्पन्न जुल । थुगु क्रमय्‌ महायान व बज्यानया विषये 


(म) 


आपाल खल्हाबल्हा जुउगुलिं धुकेया नितिं छगू अलग हे कक्षा 
सन्चालन यायेमा:गु खनेदत । परन्तु थुगु इलय्‌ हे पाठयक्रमत 
दयूका यंकेगु नं ज्या जुया च्वंगुलिं आर्थिक अभाब याना ज्याकृथि 
बम्द याय्‌ मा:गु जुल । परन्तु लिपा महायान व बजयानया कक्षा 
सन्चालन यायेया नितिं यला तापाहिति तँचाक्वय्‌ च्वंगु न्हू हिस्‌ 
पुचःया कार्यालय कोथा छगू निःशुल्क प्राप्त जुउवल । अनलिं 
२०६० साल बैसाख ६ गते शनिबारनिसें प्रत्येक शनिबार सुथसिया 
८ बजे निसें १० बजेतक उगु विपये कक्षा सञ्चालन जुल । थुगु 
कक्षाय्‌ महायानया नवग्रन्थ सूत्र अन्तर्गत ललितविस्तर सूत्र, 
सद्धर्मपुण्डरीक सूत्र, प्रज्ञापारमिता सूत्र, प्रतित्य-समुत्पाद, 
बज्जयानया प्रारम्भिक ज्ञानया नापनापं बौद्ध दर्शन अध्यापन 
यायेगु ज्या जुल । धुके बौद्ध दर्शनया कक्षा डा. सानुभाइ डंगोलजुं 
कया दिइगु खः । अले महायान अन्तर्गत सम्पूर्ण कक्षा श्री 
महीश्वराज बज्ाचार्यजुं कया विज्याःगु खः। थ्व कक्षा आपाढ 
१४ गते तक सञ्चालन जुल । थुगु क्रमय्‌ वयकः महीश्वरराज 
बज्राचार्यजुं बञ्जयानीतयूसं न्हिथं याना वया च्वंगु गुरुमण्डल 
पूजाया विपये छगू कक्षा कया विज्याःगु जुल । थ्व हे खयात 
कया लिपा वयक: नं प्रस्तावित सिद्धार्थ विश्वविद्यालय अन्तर्गत 
किकुशल गवेपक मण्डलपाखेँ जुउगु गोष्ठी “बयान चर्याय्‌ 
गुरुमण्डल पूजाया रहस्य” नामं कार्यपत्र प्रस्तुत याना विज्या:गु 
खः । थुकेयात अभ ब्यापकरूपं प्रचार प्रसार यायेगु उद्देश्यं 
सफूया रूपय्‌ पिकया नेपाल बौद्ध परिषद्या खुकःगु वार्षिक 


(क्र) 


समारेहे विमोचनयाना निःशुल्क वितरण यायेगु ब्यवस्था जुउगु 
ख: । तदअनुरूप थ्व सफू छलपोल छिकपिनिगु ल्हाते लःल्हाना 
च्वना । थुके मण्डलया परिभापा एवं पूजाविधि समावेश याना 
हाकनं परिमार्जित संस्करणया रूपय्‌ पिकायेगु ग्व:सा दु । थुकेया 
निति सम्बन्धित विज्ञजनपाखेँ आवश्यक सल्लाह एवं सुभावया 
नापनापं बौद्ध शुभचिन्तकपाखेँ थुकेया पुनर्मुद्रणया लागि आर्थिक 
सहयोग प्राप्त जुइ धैगु आशा दु। 

अन्तय्‌, - 

“नेपालीमात्रया महान चाडया नामं प्रचलित जुया च्वंगु 
मोहनी अर्थात्‌ बिजया दशमी न्ह्य:ने वया च्वंगु दु। थ्व विजया 
दशमीयात 'असत्ययात सत्यया विजय' धका नं धयातल । 
बौद्धधर्म अनुसार बुद्धधर्मया महान्‌ राजकीय संरक्षक सम्राद 
अशोकं शस्त्र अस्त्र परित्याग याना धर्म विजय याःगु दिन खः 
थ्व बिजया दशमी । उक शान्तिपूर्ण समाज निर्माणया लागिं 
बौद्ध आचरण अनुसार थ्व विजया दशमी पर्वयात अहिंसा 
दिवसया रूपय्‌ मानेयायेत सकल बौद्धजनपिन्त दुनुगलनिंसे 
अनुरोध याना च्वना । अस्तु । 


॥ भवतु सर्व मंगलम्‌ ॥ 


२०६० साल आश्विन ७ गते 


- नेपाल बौद्ध परिषद्‌ 
नलसन्हे चहरे पूजा 


केन्द्रीय कार्यालय 


मनांत्य 


हनेबहःम्ह बौद्ध विद्वान्‌ श्री महीश्वरराज बज़ाचार्यया थ्व 
कृति “बज़यान चर्याय्‌ गुरुमण्डल पूजाया रहस्य” छगू 
अनुसन्धानमूलक प्रस्तुति ख: । थ्व रचना वंगु श्रावण ३ गते 
शनिबा: यल ज्यावहालय प्रस्तावित सिद्धार्थ विश्वविद्यालय 
अन्तर्गत किंकुशल गवेशक मण्डल पाखें ग्वःसा ग्वःगु गोप्ठीइ 
प्रस्तुत जुउगु ख: । उगु गोप्ठीया सभापतित्व प्रस्तावित सिद्धार्थ 
विश्वविद्यालयया अध्यक्ष डा. भिक्षु सुनन्द महास्थविरजु ग्रहण 
याना विज्याःगु खः । 

उखुन्हु तसक हे वा वः । तर अथेनं गोप्ठीइ यक्कोंयक्क 
श्रोतापिनिगु उपस्थिति खनेदु । त्रिपालया दुने मन्ह्यना गुलिं 
फल्चाय्‌, गुलिं फलय्‌, गुलिं कुसांकुया न्यनाच्वन । उके सिइदु 
थुगु विषय गुलि गम्भीर धइगु खँ । अथे जुउगुलिं थुकेयात 
अझ विस्तृतरूपं प्रचार प्रसार यायेया निति नेपाल बौद्ध 
परिपद्पाखें सफूया रूपय्‌ पिदंगु ख: । धुके थःगु अभिमत व्यक्त 
यायेदया जिं थःत गौरवशाली ताया । थुगु गरिमामय विपययात 
कया थःगु मन्तब्य प्रस्तुत कृतिया च्वमि भाजु श्री महीश्वरराज 
बञ्राचार्यया परिचयात्मक विवरणपाखेँ शुरु यायेत्यना । 

श्री महीश्वरराज बज्राचार्यजु महायान धर्मय्‌ अन्तर्राष्ट्रिय 


(ट) 


ख्यातिप्राप्त प्रकाण्ड बौद्ध विद्वान्‌ दिवंगत गुरु पण्डित वेद्य 
आशाकाजि (गणेशराज) बज़ाचार्यया स्वमम्ह सुपुत्र ख: । सुयोग्य 
अबुजुया सुयोग्य पुत्र जुया बिज्याःम्ह, वसपोल नच्चाबलेनिसें 
बुद्धधर्मया क्षेत्रय्‌ संलग्न जुया विज्याःम्ह खः । उबले २०१२ 
सालपाखे वय्‌क:या पिता पं.बै. आशाकाजी बज्चाचार्यया 
अध्यक्षताय्‌ बुद्धधर्म उत्थानया निंतिं गठन जुउगु संस्था बुद्धधर्म 
प्रचारक समितिया वसपोल छम्ह सक्रिय दुज: ख: । थ्व संस्था 
नेपाया दकले न्हापांगु बौद्ध संस्था धर्मोदय सभां लिउयागु 
खः । यल भिंछेबहाया सुप्रसिद्ध पण्डित मोहनराज बज्राचार्य 
(चिरी पण्डित) या सुपुत्र विद्याभूषण बजाचार्य सचिव जुया 
विज्याःगु थ्व संस्थाया ज्याकृथि यलया नकिभयालय्‌ खः । 
उबले थ्व संस्था थुलि प्रचार जुल कि बि.सं. २०१५ 
सालय्‌ भारतया विश्वप्रसिद्ध प्रकाण्ड बौद्ध विद्वान्‌ श्री राहुल 
सांकृत्यायनतक नं थुगु संस्थाय्‌ सम्भाषणया लागि विज्याःगु 
जुल । 
उबले वसपोल महीश्वरराज भाजु थुगु संस्थाय्‌ प्रचार 
प्रसारया ज्याय्‌ संलग्न जुया विज्याःगु जुल । परन्तु बि.सं. 
२०१७ सालय्‌ पञ्चायत व्यवस्था लागू जुसेलि नेपाया फुक्क 
संघ संस्थाय्‌ प्रतिबन्ध लगेजुल । परिणामस्वरूप थ्व संस्था नं 
बन्द जुल । 
अनं लिपा वसपोल सिभिल इन्जिनियरिङ्गय्‌ डिप्लोमा 
याना वि.सं. २०२० सालय्‌ श्री ५ या सरकारया सेवाय्‌ प्रवेश 


(ठ) 


जुयालि वि.सं २०५० सालय्‌ सेवा निवृत जुया विज्यात ^ 
वसपोलं इच्छा याःगु जुउसा प्राविधिज्ञया हैसियत हाकन॑ मेथाय्‌ 
ज्या याना विज्याये फुउगु खः । तर वसपोलं थःत बुद्धधर्म 
उत्थानया ज्याय्‌ संलग्न याना विज्यात । थुगु क्रमय्‌ वसपोलं 
बुद्धधर्मया अनवरत अध्ययन याना विज्यात । परिणाम स्वरूप 
वि.सं. २०५० सालंनिसे थौंतकया अवधिइ वसपोलपाखँ बुद्धधर्म 
सम्बन्धी रचनात्मक कृतित पिहांवल । प्रस्तुत कृति वसपोलया 
च्यागूगु सृजनात्मक कृति ख: । 

बुद्धधर्मय्‌ महायान बज्जयानया अति महत्व दु । तर थीं 
थुकेया यथार्थ छु धइगु खँ आपासिनं मथुया वनेधुंकल। एक त 
विषयया गाम्भीर्यता दोस्रो अध्ययनया अभावं गुलिखे गुरु 
जुयाच्चंपि बज्राचार्यतयेसं हे थुकेया यथार्थता” म्हमसिइ 
धुंकल । अथेया कारणं बजयानया दार्शनिक पक्षयात कया 
कृति रचना याइपिं तसकें हे कम । सम्भवतः थुगु विषये सरस 
सरल एवं बोधगम्य जुइकथं नेपाल भाषां पिहांव:गु थ्व कृति 
दकले न्हापांगु जुइमा । थुकेया लागी वसपोल धन्यवादया पात्र 
खः । 

वसपोलया विषये छगू मेगु उल्लेखनीय खँ छु धाःसा 


* स्वयादिस भाजु महीशवरराज बज्जाचार्यया नेपाली भाषा-कृति “महायान 
धर्ममा मद्य मासको प्रयोग” प्रकाशक- नेपाल बौद्ध परिषद्‌ प्रथम 
सस्करणु २०५९ साल पृष्ठ - ज भा ज। युके उगु सस्थाया गतिविधि 
विषये ब्याख्या जुवाच्वग द । 


(उ) 


बुद्धधर्म प्रचारया निति विदेशं निःशुल्क वितरण जुया वइगु 
गुलिखे सफूत थन धेवा पुला न्याये माःगु अवस्थाय्‌ वसपोलं 
परिस्थिति अनुसार सफ्‌ च्वया गुलिं थः श्रीमतीया पाखे प्रकाशन 
याका, गुलिं नेपाल बौद्ध परिषदपाखेँ पिदना थःगु सम्पके वःपि 
आपाधयाथयं बौद्ध एवं बौद्ध संघ संस्थायात निःशुल्क वितरण 
याना विज्यात धा:सा पुस्तक विक्रिजुया वइगु गुलिखे आम्दानी 
परिषद्या हितया लागी प्रयोग यानाविज्यात । थुकेयाना थुगु 
परिषदपाखे बुद्धधर्मया प्रचार प्रसारया ज्याय्‌ तिव्रता वल । 
वसपोलया थ्व कृति “बजयान चर्याय्‌ गुरुमण्डल पूजाया 
रहस्य” समस्या पूर्तिया रूपय्‌ पिज्वःगु खः। बजयानीतय्‌ देखा 
काय्‌ धुसेंलि अर्थात्‌ बञ्जयानय्‌ दीक्षित जुये धुसेंलि सुथन्हापां 
न्हिकै याये माःगु प्रावधान दु । न्हिक यायेबले गुरुमण्डल पूजा 
यायेमा । परन्तु थ्व 'गुरुमण्डल पूजा परम्परा चलेयायेगु नामं 
वा ईश्वर भक्तिया नाम॑ यायेगु बाहेक थुकेया रहस्य छु धयागु 
खँ आपासिनं मथुउगु खनेदु । यथार्थतः बज्यानया आपालं ज्या 
ख परम्पराया नामं हे जक चलेजुया वयाच्वंगु दु धयां सायद 
अत्युक्ति जुइमखु । 
बञ्याने देखा कायेगुया अर्थ ख: बजयाने दीक्षित जुइगु । 
गुम्ह व्यक्ति वज्रयाने दीक्षित जुड व वज्राचार्य जुई । तर 
थौंकन्हे थे मजुउ । परम्परा अनुसार बज्जाचार्यया कूलय्‌ जन्म 
जुउगु कारणं बज्राचार्य जुइगु अले अन निगूकारणं देखा कायेगु 


(ढ़) 


चलन दु। छगू बजाचार्य जुया देखा कायेमा धयागु परम्परागत 
धारणा अले मेगु जजमानी ज्या यायेगु । न्ह्यागु कारणं देखा 
काःगु छाय्‌ मजुइमा प्रथमतः देखा काइम्ह व्यक्ति बजयाने 
दीक्षित जुइमा । अर्थात्‌ देखा काये धुसेंलि व व्यक्ति वज्रयानया 
दर्शनय्‌ पारंगत जुउम्ह जुइमा । तर थ्व ज्या अपवादया रूपय्‌ 
छम्ह निम्ह बाहेक केवल परम्परा निर्वाह यायेतजक चलेजुया 
वयाच्वन । 

बुद्धधर्मे बज़ज्ञान छगू अथाह एवं क्लिष्ट विषय खः । 
थुकेयात साधारण ज्ञानं थुइके थाक्‌ । तर कमसेकम बज्जयानया 
प्रथम चर्या जुयाच्चंगु गुरुमण्डल पूजाया रहस्यला थुइके मा:गु 
खः। थ्व हे समस्या पूर्तिया रूपय्‌ वसपोलया थ्व कृति पिहाँवःगु 
खः । 

थौं कन्हे थेरवाद बुद्धधर्म तसके हे प्रचार जुया च्वन । 
बुद्ध धर्म उत्थानया ज्याय्‌ बौद्ध भिक्षुतयेगु थ्व छगू तःधंगु 
योगदान खः । तर बज्चयानयात थेरवादया दृष्टिकोण स्वयां 
मिले जुइमखु । अथेया कारणे थेरवादय्‌ शिक्षित जुयाच्वपि 
आपासिनं महायान बज्रयानयात कुखिनेगु यानाच्चंगु दु। थ्व सन्दर्भय्‌ 
थुगु रचनायात कया आलोचना जुइफुगु स्वंगु विषययात कया 
जिं थन थःगु मन्तब्य प्वंकेत्यना। उकेमध्ये न्हापांगु विषय खः 
सुखावती भूवन । 

बुद्धधर्मया मूल लक्ष्य निर्वाण प्राप्त यायेगु खः । निर्वाण 
छगू अवस्था खः । गुगु अवस्थाय्‌ प्राणीया हाकनं मेगु जन्म 


(ण) 


जुइमखु । 
बुद्धधर्म अनुसार मृत्युया अवस्थाय्‌ उम्ह व्यक्तिया स्मृति 
अर्थात्‌ चेतना प्रवाहित जुया माँया गर्भे वनी । थुकेयात 
प्रतिसन्धि विज्ञान धयातल । थथे चेतनाया प्रतिसन्धि जुया 
प्राणीया पुनर्जन्म जुइ । मृत्युं लिपा माँया गर्भे प्रवेश मजुउनिगु 
अवस्थायात गन्धर्व अथवा अन्तराभव धयातल । 
व्यक्तिया सुकर्मया कारणं उम्ह ब्यक्तिया गन्धर्व जब 
माँया गर्भे प्रवेश मजुइ, उगु अवस्थाय्‌ वया पुनर्जन्म रोके 
जुइ । थ्व खः निर्वाणया अवस्था । 
वञ्जयानी तयूसं थुगु अवस्थायात “महासुख” धयातल । 
छाय्धाःसा जन्म जुइगु हे दुःख खः । उकि दुःखं मुक्त जुइगु सुख 
खः । अथेया कारणे व्यक्तिया पुनर्जन्म मजुइगु महासुख जुल । 
अले थन छगू प्रश्‍न वइ थ्व गन्धर्भ माँया गर्भे मवंसे गन वन 
लय्‌? वञ्रयानी तयूसं थुकेयात सुखावती भूवने वंगु धका व्याख्या 
यानातल। तर थेरवादी तयूसं सुखावती भूवनयात मानेयाना। 
इमिगु धारणा अनुसार पुनर्जन्म मजुइगु अवस्था निर्वाण ख, 
परन्तु निर्वाणभूमि धयागु मदु। गनं भूमि दइ अनं हाकनं मेगु 
जन्म दइ। तर बञ्रयानी तयासं निर्वाणया अवस्थायात निर्वाणभूमि 
मानेयाना सुखावती भूवनया परिकल्पना यात । अले थुकेयात 
निर्वाण लाभीत च्वनिइगु थायधका व्याख्या यात । न्ह्यागुसा 
बज्रयाने नं, थेरवादे नं निर्वाणया अर्थ पुनर्जन्म मजुइगु ख 
आ थन निर्वाणया अवस्थायात वज्रयानं सुखावती भूवन धालधक 


(त) 


कुंखिनेमा:गु मदु थयूँ च्वँ । थ्व छगू भावना खः। यदि भावना 
असल जुल धा:सा उकेया विरोध धाये मा:गु मदु । गथेकि भीसं 
थः माँ अबुपिन्त द्यः धका मानेयाना तया । इषि दिवंगत जुया 
वनिइबले इमिगु गुणानुस्मृतियात लुमंका इमिगु तस्वीरे स्वाँमा 
क्वखायेका, धुप दीप च्याका इमित द्य: भाषा मानेयान च्वनी । 
यथार्थे इपिं द्यःपिं मखु । थ्व केवल मां अबुप्रति काय्‌ म्ह्याय्‌ 
पिनिगु श्रद्धाया भावना ख: । थुकेयात विरोध यात धा:सा इमिगु 
भावनाय्‌ आघात जुइ । अथे हे मूर्ति पूजा याइपिन्त नं विरोध 
यात धा:सा इभिगु भावनाय्‌ चोट परेजुउवनी । बौद्धतय्‌गु ज्या 
भिंगु भावनाय्‌ आघात यायेगु मखु । उके बज्रयानी.तयेसं थगु 
सिद्धान्त अनुसार निर्वाणया अवस्थायात सुखावती भूवन घाल 
धका एकोहोरो तालं कुंखिना च्वंनेगु युक्तिसंगत मताया । 
बञ्रयानी धारणा अनुसार सुखावती भूवन निर्वाणभूमि 
खः । बुद्ध धर्मय्‌ निर्वाणय्‌ वनेगु आपालं लंपुत दु । छगू लं 
वनाच्वंम्हं मेगु लंयात कया चिन्ताकया च्वनेगु बुद्धिमानी मखु 
धइगु जिगु बिचा: । थौं कन्हे छंगु लं बेठीक जिगु लंजक 
ठीकधका हाला च्चंनेगु समय नं मखु । थःथःगु लंपु लिना बनेगु 
ख: । आखिरे गन्तब्य छगू हे खः । थ्व फुक्क बुद्धधर्म हे खः धका 
बुद्धयानया भावना पिज्वंकेगु हे भीपिं छधिछपं जुइगु खः। अले 
बज्रयानी तयूसं नं परम्पराया नामं थःगु लंपुइ वया च्चंगु छु छु 
ुर्गन्धादि फोहर त दु वयात म्हसिइका, थुकेयात चिडका थःगु 
निर्वाण-मार्ग सफा याना यंकेमागु आवश्यक ताया । 


(थ) 


अले थेरवादीतय्‌त चित्त बुझे मजुइगु छगू मेगु विषय 

खः` सन्ध्याभाष्य ' शब्द । बज़्यान तन्त्रशास्त्रे आधारित खः । 
तन्त्रय्‌ आपायाना सन्ध्याभाप्य शब्दत प्रयोग याना तःगु दु । 
सन्ध्याभाष्य धयागु थःजागु शब्द खः गुगु शब्द साधारण संस्कृत 
भाषं अर्थ यायेबले प्रचलित लोक व्यवहार विरुद्ध जुउवनी। तर 
थुकेया दुनेयागु अर्थ मेगु हे दयाच्चनी । थ्व दुनेयागु यथार्थ 
मथुल कि अर्थया अनर्थ जुउवनी । गथेकि गुह्य समाज तन्त्रया 
न्हापांगु छगू बाक्य थथे उल्लेख जुयाच्वंगु दु,- “एवं मया 
श्रुतम्‌ । एकस्मिन समये भगवान सर्वतथागत काय वाक्‌ चित्त 

हृदय वज्रघोपिद भगेषु विजहार ।” थुकेया साधारण संस्कृत 

भापं अर्थ तक्षायेबलय्‌ थथे जुउवइ - “थथे जिं न्यना तयागु 

दु । छगू समये सर्वतथागतस्वरूप म्ह काय वाक चित्तया हृदय 

जुया विज्याःम्ह भगवान्‌ बजधर (बुद्ध) भगय्‌ विहार याना 

विज्यात " थन भग शब्द समन्ध्याभाष्य शब्द खः । साधारण 

संस्कृतं भगया अर्थ योनी अर्थात्‌ नारीया गुप्ताङ्ग खः । थथेधायेबले 

उगु वाक्यं भगवान्‌ बज्चधर स्त्री योनी विहारयाना विज्यात 
धइगु अर्थ लगेजुइ । थ्व बिलकुल लोकमान्य विपरित जुल । 
परन्तु सन्ध्याभाष्य अनुसार भगया अर्थ “प्रज्ञा” खः । अर्थात्‌ 
भगवान्‌ वज्रधर प्रज्ञाय्‌ विराजमान जुया विज्यात धाःगु खः। 
अथे हे सन्ध्याभाष्य शब्द अनुसार बज्रायाने प्रयुक्त मद्य व 
मांसया अर्थ 'अयूला व ला” धाःगु मखु । थ्व खँयात स्पष्टयाना 
थ्व सफूतिइ धयाःतःगु दु कि मद्या अर्थ नैक्याया दुने च्च॑गु 


(द) 


शुद्धगु प्राकृतिक जल खः, अले मांसया अर्थ फलफूल ख: । थथे 
सन्ध्याभाष्य शब्दया अर्थ मथुउगुलिं अर्थया अनर्थ जुउवन । 
थुकेयाना गुलिखे थेरवादीविज्ञतयूसं वजयानयात बुद्धधर्म हे 
मखु धका आलोचना नं यात । थथे आलोचना जुइगु अस्वाभाविक 
नं मखु । परन्तु बिडम्बनाया खँ छु धाःसा थ्व आलोचनाया 
क्रमय्‌ गुलिखे थेरवादी विज्ञतयूसं संन्ध्याभाष्ययात शंकाया दृष्टि 
स्वःगु खनेदु । गुलिसिनं जा थ्व सन्ध्याभाष्ययात “सँ मिलेयायेत 
लिपा दय्‌का हःगु” धकातक नं धार्यूकल । 

यथार्थतः थजा:गु सन्ध्याभाष्य शब्द थेरवादया ग्रन्थे नं 

उल्लेख जुया च्वंगु दु। धम्मपदया श्लोक संख्या २९४ व २९५ 
थुकेया उदाहरण खः । व श्लोक थथे खः - 
मातर पितर हत्त्वा राजानो द्रेच खत्तिये । 
रट्या'नुचर हन्त्वा अनीधो याति ब्राम्हणो ॥ २९४॥ 
मातर पितर हन्त्वा राजानो देच सोत्थियो । 

वेयग्ध पञ्चम हत्त्वा अनीधो यातिब्राम्हणो ॥ २९५ ॥ 
थुकेया साधारण अर्थ थथे ख:- 

“माँ व बौ निम्हेसित स्याना, अथे हे निम्ह क्षत्रिय जुजुपिन्त 
नं स्याना हानं फुक्क वासिन्दासहित छगू राज्ययात नष्ट याःम्ह 
ब्राम्हणयात गुबलें दुःख जुइमखु”। लिपायागु श्लोकया भावार्थ 
नं अथे हे ख:। 

थ्व धम्मपदया बाक्य भगवान्‌ बुद्धया वचन खः । उक्त 
सूत्र अनुसार भगवान्‌ बुद्धयागु बचन लोक ब्यवहारया विपरित 


(ध) 


जुउवन । छु भगवान्‌ बुद्धं मां, बौ, जुजु अले सम्पूर्ण जनतायात 
स्याना सम्पूर्ण देश नष्ट याःम्हैसित गुबले दुःख जुइमखु धाल 
खइला? मखुसा बुद्धवचनया रूपय्‌ थ्व सूत्र गनंवल! 
यथार्थतः थ्व श्लोक सन्ध्याभाष्य शब्दं व्यक्तयाना तःगु 
खः। थन मातरं पितरं हन्त्वाया अर्थ मां बौ स्याना धाःगु मखुसे 
तृष्णा व अहंकारयात मदेका धाःगु खः, अथे हे उच्छेद व 
शाश्वत दृष्टिकोणयात निम्ह क्षत्रिय राजा धका संकेत या'गु 
खः। अले राज्य व सम्पूर्ण वासिन्दाया अर्थ द्वादशायतन अर्थात्‌ 
भीगु खुगू इन्द्रिय व इन्द्रियपाखे पिज्वैगु खुगू विषय वासना 
धाःगु खु । थथे हे बज़यानय्‌ मद्य व मासया अर्थ अयला व ला 
धाःगु मखु । उके बज़यानया सन्ध्याभाष्य शब्दयात अयथार्थ 
धाये मिलेमजुउ । 
अले मेगु विषय ख: बज़याने पिदना च्वंपि विविध देवदेवी 
पिं। यथार्थतः थ्व देवदेवीपिं फुक्कं प्रतिकात्मकजक खः । तर 
थेरवादीपिंसं थुकेयात विरोध याःगु खनेदु । परन्तु थेरवादेनं 
थजाःगु प्रतीकत दु । यथार्थतः भगवान्‌ बुद्धया गुगु प्रतिमा खः 
व बुद्धया प्रतीक ख: । भीसं भगवान्‌ बुद्धयात प्रत्यक्षरूपं मखं 
उकें वसपोल बुद्ध गथे च्वंम्ह धायेबले थथे च्वॅम्हका धका 
क्यनेत प्रतीकया रूपं वसपोलया मूर्ति पिकया तल । 
अथे हे भगवान्‌ बुद्धं धर्म देशना याःगुयात धर्मचक्र धका 
प्रतीक बियातल । थथे हे बजयाने नं समय परिस्थिति अनुसार 
बुद्धधर्म म्वाका तयेगु निंतिं विभिन्न विषय बस्तुया सन्ध्याभाष्य 


(न) 


शब्दत प्रयोग जुल । वर्थनतुं मसः मस्युउपिन्त थुइकेया निति 
प्रतिकात्मक स्वरूपत पिकया त:गु ख: । उके बज्रयान म्हसिइकेत 


बज्चयानया है चस्मा स्वयेमा, थेरवादया चस्मा स्वयां मिले 
जुइमखु । अथे हे थेरवाद स्वयेत बज्रयानया चस्मां स्वयां मिले 
जुइमखु । सायद्‌ थ्व है कारण जुइमा थुगु कार्यपत्र प्रस्तुत 
जुउवले गोष्ठीया सभापतित्व ग्रहण याना विज्या-म्ह श्रद्धेय 
भन्ते डा. भिक्षु सुनन्द महास्थविरजु थुगु विपये छु हे टिप्पणी 
याना विमज्या । थ्व वसपोल भन्तेया बज़यानप्रति सदभाव खः 
धका जिं मनंतुना । जिगु विचारे थ्व बुद्धयानया भावना ख: । 
थुकेया लागि वसपोल भन्तेप्रति जिं आभार ब्यक्तयाना । 

कार्यपत्रयारूपय्‌ प्रस्तुत जुउगु वसपोल श्री महीश्वरराज 
बज्राचार्य थ्व कृति थौं सफूया रूपय्‌ नेपाल बौद्ध परिषदपार्खे 
पिदना च्वन । थुगु विषय्‌ सम्बन्धित विज्ञजनपाखेँ सल्लाह 
सुझाव कायेया निति धर्मदानयारूपय्‌ थ्व सफ्‌ निःशुल्क 
वितरण जुउगु खः । आशा दु विद्वतजनपाख्रँ आवश्यक सल्लाह 
सुझाव प्राप्त जुई । अन्ते थ्व सफूपिदंगु कारणं महायान 
बज्रयानया उत्थानय्‌ छुं योगदान जुइ धइगु आशा याना वसपोल 
श्री महीश्वरराज बज्राचार्यया उत्तरोत्तर प्रगतिया कामना 
याना । अस्तु । 


२०६० साल भाद्र २७ गते - मीनबहादुर बज्राचार्य 
भाद्रकुष्ण तृतीया (गातिला) कोषाध्यक्ष एवं जनसम्पर्क अधिकृत 


नेपाल बोद्ध परिषद्‌ 


(प) 


प्रस्तावना 


बज़यान बुद्धधर्मय्‌ जन्मंनिसें मृत्युतकया संस्कारया 
नापनापं सर्वजन हिताय सर्वजन सुखायया कामना यासे न्हयावलें 
न्हयागु ज्या या.सां दकले न्हापां गुरुमण्डल पूजा यायेगु चलन 
दु । प्रत्येक महायानी बज़यानी शाक्य बचज्ञाचार्यया परिवारे 
सुथन्हापां गुरुमण्डल पूजा यानाजक दैनिक जीवन क्रिया 
आरम्भ यायेगु चलन अद्यापि दहेदनि । थथे न्हयागुं पूजा 
. आरम्भ याये न्हय: अथवा दैनिक जीवन क्रिया सञ्चालन याये 
न्हय: गुरुमण्डल दने मा:गुया कारण छु ? थौं बजयानया 
हर्ताकर्ता धायका च्वंपि गुलिखे पुरोहित तयेसंनापं थ्व खे मसिया 
केवल परम्पराया नामं जक गुरु मण्डल पूजा यायेगु चलन 

जुया वया च्वंगु दु । 
थ्व रचना प्रस्तुत यानागुया मूल उद्देश्य थ्वहे खे स्पष्ट 

यायेगु खः । 

थ्व रचना वंगु श्रावण ३ गते प्रस्तावित सिद्धार्थ बब विश्व 
विद्यालय अन्तर्गत किंकुशल गवेशक मण्डल पारखे यल 


ज्याःबहालय्‌ सञ्चालन जुउगु गोष्ठी प्रस्तुत यानागु कार्यपत्र 
खः। थुगु गोष्ठीया अध्यक्षता प्रस्तावित सिद्धार्थ विश्व विद्यालयया 
अध्यक्ष डा. भिक्षु सुनन्द महास्थविरजुं याना विज्याःगु खः । 
अले थ्व कार्यपत्र टिप्पणी याना दिइम्ह ख: यैँया बौद्ध विद्वान 
डा. सानुभाइ डंगोल । अथे हे श्री हिरण्यराज बज्राचार्य व 


(फ) 


विद्याकुमारी बजाचार्यपिंसं नं थुगु कार्यपत्रयात कया थः 
मन्तब्य एवं जिज्ञासा प्वंका बिज्यागु जुल । 
महायान बज्चयान विषययात कया वसपोल भन्ते डा. 

सुनन्द महास्थविरजुं किकुशल गवेशक मण्डलपाखेँ सञ्चालन 
जुयाच्चंगु गोष्ठी उचित स्थान बिया विज्याःगु छगू महत्वपूर्ण 
खँ खः । थुलिजक मखु वसपोलं नेपाल भाषां पाठ यानागु थ्व 
कार्यपत्रयात सिद्धार्थ विश्वविद्यालयया बुलेटिनय्‌ नेपालीभाषां 
थुकेया संक्षेपिकरण प्रस्तुत याना विज्यात । थुकें सिइद्‌ 
वसपोलयाके बुद्ध धर्मया मे मेगु 'यान'प्रति नं सद्भाव दु। थुकें 
जितः थेरवादया अग्रणी व्यक्तित्व आचार्य भिक्षु अमृतानन्दया 
सम्झना जुउ वः । गुम्हसिनं बुद्धधर्मया यथोचित विकासया 
लागि श्रावकयान (थेरवाद), महायान, बज़यान ध्व स्वंगू यानया 
उत्तिक आवश्यक दु धइगु भावनां नेपा:या न्हापांगु बौद्ध संस्था 
धर्मोदय सभाया सभापति क्रमशः थ्व स्वंगू यानया छम्ह छम्ह 
पालंपा जुयेगु व्यवस्था याना बिज्यात । थ्व खः बुद्धयानया 
भावना । थुकेंयाना बौद्ध एकता पिज्चई, अले संसारया फुक्क 
बौद्धत छधिछपं खः धइगु भावना जागृत 'जुइ । उकें प्रस्तावित 
सिद्धार्थ विश्वविद्यालयया किकुशल गवेषण मण्डलपाखेँ न्ह्यव्बना 
च्वंगु गोष्ठी थ्व बजयान विषययागु कार्यपत्र प्रस्तुत याकुगुलिं 


जिं वसपोल भन्ते सुनन्द महास्थविरजुप्रति दुनुगलंनिसें आभार 
व्यक्त यानाच्वना । 


थ्व खः थुगु प्रस्तुति “वज़यान चर्याय्‌ गुरुमण्डल पूजाया 


थःगु 


(ब) 


रहस्य” विपय कार्यपत्र प्रस्तुत यानागुया जिगु अनुभूति । 
आ थन न्ह्यब्वाय्‌ त्यना जिं थ्व कार्यपत्र छाय्‌ च्वया धैगु 
विपय । 
जिं बि.सं. २०५० सालनिसें बुद्धधर्म सम्बन्धी लेख च्वयेग्‌ 
सुरु यानागु खः। थुगु क्रमय्‌ थ्व प्रस्तुति जिगु च्यागूगु प्रकाशित 
कृति ख: । जिं गुलि नं लेख च्वया व फुक्क परिस्थितिवश्‌ 
बाध्यताया कारणंजक खः । जब जितं छुं नं विषये जनसाधारण 
यात ज्ञानबोध यायेमाल धइगु अनुभूत जुइ उबले उगु विषये 
थःम्ह स्युउगु खें त च्वयेगु याना । प्रस्तुत च्वसु थथे हे 
परिस्थितिवश्‌ वाध्यताया उपज खः। थुगु सन्दर्भय्‌ उदाहरणया 
लागि निगू रोचक प्रसङ्ग थन उल्लेख यायेत्यना। व थथे खः - 
छम्ह जि मित्र दु । तापाःगु नातां किजा धायेमाःम्ह । 
कारोबारया सिलसिलाय्‌ जिथाय्‌ बराबर वया च्वनिम्ह । छुँ 
भतिचा ब्वना नं तःम्ह तर व्यापारया ज्यां यक्कोहे कमाय 
यानाच्वंम्ह । छन्हु खॅलावलाया क्रमय्‌ जिं वइत धया,- “छपिंस 
थुगु जुनिइ यक्को हे कमाय्यात । तर छन्हू झीसं आर्जन 
यानागु फुक्क भौतिक सम्पत्ति त्वःता वनेमानि । उके मेगु 
जुनियातः नँ झीसं छुँ भतिचा मुंकेगु ज्या यायेमा । 
वं अनभिज्ञता प्रकटयाना न्यन,- “छुयाये माल ले?” 
प्रत्युत्तरे जि धया,- “दान धर्म यायेगु । भगवान्‌ बुद्धं, ‘सब्ब दानं 
धम्मदानं जीनाति’ अर्थात्‌ दान मध्ये दकले तःधगु दान धर्मदानं 
धया बिज्यात । उके फसा धर्मया खँ मेपिन्त कनेगु, मफुसा 


(भ) 


धर्म सम्बन्धी सफत प्रकाशन यायेगु । फतधा:सा धार्मिक 
क्रियाकलापे सम्लग्न जुइगु, मफुत घाःसा अजा.गु ज्याय्‌ आर्थिक 
गुहालि विइगु । थुकेयाना थःगु कीर्ति नं च्वनी परलोक नं 
सुधार जुइ ।” 

जिगु खँ वइत पचे मजुल । छुँ भतिचा खिन्न जुया वं 
लिस: बिल, -“छु धयागु दाइनं, धेवा कमाय्‌ याये धायागु गुलि 
थाक्‌ । परलोक सुधारया लागि जिं न्हिन्हि न्हिकंयाना च्वनागु 
दु, सुथय्‌ चिभा द्य: चा:हिला च्वनागु दु । न्हिकं मयायूक चिभा 
द्य. चाःमहिकं जिं सुथसिया च्या हे मत्वना । उके हे जित 
भगवान स्वःगु खः, मेगु जन्मे नं अवश्य हे स्वइ । वश्‌ जित 
थुलिहे दःसा गा ।” 

वइगु खंयात छुँ भतिचा समर्थन याना जिं हाकनं धया- 
“छेपिंसं धा:गुला छखेँ ठीक हे ख: ।” जिं हाकनं न्यना,-“न्हिक 
यायेबलय्‌ छुयायेगुलय्‌ ?” 

वें सहज रूपं जवाफ बिल,- “गुरुमण्डल दनेगु” 

“गुरुमण्डल दनेगुया अर्थ छु ले?” जिं हाकनं न्यना । 

“वला मस्यु बाः, परम्परांनिंसे चलेजुया वयाच्चंगु कथं 
जिं गुरुमण्डल दना च्वना । न्ह्यागु सां छु, भगवानूया पूजा 
यायेगु खः, थःगु सुरक्षाया लागि वहे याना च्वना । ” 

वैगु खं जितं: आश्चार्य जुल । छम्हः गृहस्थ बौद्ध अर्थात्‌ 
महायानीं थःम्ह यानागु पूजाया अर्थ नं मस्युखनी । केवल 
परम्परा निर्वाह यायेगुयात हे वं थःगु धर्म सम्झेजुल । थथे 


(म) 


“भौचा चिना श्राद्ध याये थयूँ” थःगु परम्परा निर्वाह यायेगु | 

यातःहे महान धर्म यानागु धका सम्झे जुइपिं थन आपालं | 
आपा बौद्धत दु । इमिसं थः महायानी बञ्जयानी जुयानं थुकेया 
अर्थ मथुउ । केवल परम्पराया ज्या: यायेगु हे इमिगु धर्म खः । 
थ्व हे परम्परा अनुसार इमिसं न्हिकं यायेगु नाम गुरुमण्डल 
पूजा यानाच्चन। थुके यातःहे तःधंगु पुण्य कर्म सम्झे जुयाच्वन । 
थ्व जुल साधारण ब्यक्ति तयेगु धारणा । तर शिक्षित 
वर्गपाखें नं धर्मयात थःगु स्वार्थ अनुकुल ब्याख्या याना 
परम्परा न्ह्याका वया च्वंपि नं थन आपालं हे दु । छगू 

उदाहरण थन न््यथने,- 

थ्वयां न्हापा जिं नेपाली भाषां महायान धर्म सम्बन्धी 
छगू स्वफू पिकयागु ख: । उकेया नां खः “महायान धर्ममा मद्य 
मांसको प्रयोग” । थ्व: सफुतिइ जिं महायान धर्मशास्त्र अनुसार 
मद्य मांसया अर्थ “ला, अयला” धाःगु मखु धका ब्याख्या याना । 
थुके जिं महायानी ग्रन्थ “लंकावतार सूत्र” अनुसार ला नयूगु 
महापाप खः धका क्यनेगु नं कुतः याना । अले अयूला त्वनेगु नं 
अथे हे बुद्ध धर्मय्‌ बर्जित जुया च्वंगु खं नं उके जिं सप्रमाण 
न्हयथना । जिगु थ्व कृति प्रकाशित जुसेंलीं यल नःटोल विशाखा 
मार्गय्‌ च्व॑म्हः जिम्ह छम्ह चिरपरिचित मित्र श्री पूर्णबहादुर 
शाक्यंजुं छन्हु जित न्यंकल,- “महीश्वरजी, जिं मचांनिसें ला 
अयूला सेवन याना वयाच्चना । तर छपिनिगु सफू “महायान 
धर्ममा माद्य मांसको प्रयोग” ब्वंसेलि ला अयूला नया त्वना 


(य) 


धर्म विपरित ज्या याना च्वना धका मतिइ वन । उकें जिं मद्य 
मांस सेवन यायेगु त्व:ता बिया । मचांनिसें नया वयागु चिजत 
बुढा जुइका त्वःते साप हे थाकु खनी । तर अथे नं छपिनिगु 
सफूतिं जित: व बस्तुप्रति बितृष्णा उत्पन्न यानाबिल, जित: लं 
क्यना बिल । उकेया लागि छपिन्त यक्को यक्को सुभाय्‌ ।” 
वय्‌क:या खँ न्यना जित तसक हे जयता वल । जिगु 
सफूतिं कमसेकम छम्हजक जुउसां प्रभावित जुल धइगु जिगु 
मतिइ वन । जिं स्वाभाविक रूपं वसपोलयात धया,- “छुःपिंसं 
बाँलाःगु खं न्यंकल । ला अयला धैगु दैत्यतयेगु आहार खः । 
पशुतयेगु खें ल्हायेगु खःसा ला धइगु धुँ, चितुवा या आहार 
खः । पंछितये नं गिद्ध, इमातयेसं जक ला नइ । शान्तिया 
प्रतिक बखुं नं ला नइमखु । की बौद्ध जुया कमसेकम नं पूजा 
कर्मय्‌ ला अयूला मतयूगु यायेमा धइगु जिगु धारणा खः । 
छपिंसं व चिज सेवन यायेगु हे त्वःता बिज्यात, तसक हे 
बाँला । | 
जिगु कृतिं छम्ह सां प्रभावित जुल । जित तसकहे लयूता 
वल । आनं वया हे च्वन तिनि । थथेहे बिस्तार बिस्तार बुद्ध 
धर्मय्‌ वैच्वंगु थ्व विकृति मदया वनिइ धइगु जिं आशा 
याना । 
छन्हु वसपोल पूर्णबहादुरभाजु हथासं हथासं जिथाय्‌ 
बिज्याना खं न्यंकल,- “गथे महीश्वरभाजु, छपिंसं ला अय्‌ला 
नये त्वने यायूमज्यु धाःगु खं मिले मजुउ थय च्वँ । जिंला 


(र) 


म्वाछिम्वाकं त्वःता धका मने वन । 

“छाय छु जुल?” जिं अजुगति चाया न्यना । वसपोलं 
थःगु खँ स्पष्ट यायेत न्यंकल,- “जि म्हिगः येँ बौद्धय्‌ मल्जुया 
तिथिया भ्वय्‌ वनाःगु । अन किजा धायेमाःम्ह छम्ह दु । जिन्दगीभर 
साकाहारी जुया च्वँम्ह । वं म्हिगया भ्वजय्‌ ला नं नल अयूला 
नं त्वनाच्वन । तर जिं धाःसा मनया । जि साकाहारी जुउगु 
खना व गजब जुल, व मांसाहारी जुउगु खना जि गजब 
जुया । जिं वइके न्यना,-“छँ मचांनिसे ला व अयूला सेवन 
मया, आ बुढा जुइका छाय्‌ याना? ।” लिस:ले वं थथे धाल,- 
“जिं थुगुसी देखा कया । देखा बिउम्ह गुरुं ला अयूला सेवन 
मयाःम्ह बौद्ध हे मखु धा'गुलिं नयेगु शुरु याना । अले छं 

मचानिसे नया वःम्हेसिनं आ: छाय्‌ त्वःतागुलय्‌ धका जिके 
न्यन। जिं छपिनिगु नां कया खँ कना । तर वं उलिमछि ब्वना 
तःम्ह गुरं धाःगु खँ गथे मखइ धका जित न्यंकल। यर्थाथ खँ छु 
खः ?” वसपोलं आश्चर्य चाया जितः प्रश्‍न यात । जिं 
उत्सुकतापूर्वक प्रतिप्रशन याना,- “अले छपिंस नयाला लय्‌ ?” 
“अनला मनया तर दोमन जुल” उके छपिंके छक न्यने 

धका वया ।” वसपोलं थःगु मनया खे प्वंकल । 

वसपोल यात ध्वाथुइक खँ कनेत जिं उदाहरण बिया 
धया,- “स्वइ बिज्याहुँ पूर्णजी, बुद्धधर्मया सम्पूर्ण विषये पूवंक 
सुनानं ब्वने फइमखु । जिं छगू उदाहरण बिइ, जिं श्री ५ या 
सरकारया कृषि अफिसे तीस बर्ष ज्यायाना । अनं गुलिसिनं 


(ल) 


जाकिइ बिद्यावारिधि (700) यात, गुलिसिनं छवय्‌ विद्यावारिधि 
यात, अथ हे गुलिसिनं गोलभेडाय, गुलिसिनं आलुइ, गुलिसिनं 
च्याउलय, गुलिसिनं वांगु छगू तरकारी आदि इत्यादी कृषिया 
विभिन्न विषयबस्तुलय्‌ विद्याविरिधि याना डाक्टर उपाधि 
काल । तर कृषिइ हे धका सुनानं विद्यावारिधि मया, यायनं 
फैइमखु, याके बिइनं मखु । अथे हे हानं जाकिइ विद्याविरिधि 
याःम्हं छूवया विषये बॉलाक सिइमखु । छूवय्‌ विद्याविरिधि याःम्हं 
जाकिया विषये सिइमखु । अथे हे आलुइ विद्यावारिधि याःम्हं 
गोलभेडाया विषये सिइमखु, गोलभेडाया विषये ब्वना वःम्हं 
भान्टाया विषये सिइमखु, भान्टाया विषये ब्वना वःम्हं मेगु तर- 
कारीया विषये सिइमखु । अथे हे बुद्ध धर्मेनं खः । बुद्ध धर्मे हे 
धःका सुनानं विद्यावारिधि याय्‌ फइमखु । अर्थात्‌ बुद्ध धर्मे हे 
धका सुनानं (2॥. 0) डाक्टर पासयाये फइ मखु । थथे याके 
बिइनं मखु । उके दुनेयागु छगू विषयेजक पूर्णता हासिल याइगु 
खः । गुम्हसिनं गुगु विषये विद्यावारिधि यात वं उगु विषयेजक 
सिइ, मेगु विषये बालाक सिइमखु । खजा जि अथे यक्को ब्वना 
तयाम्ह जा मखु तर छु धाःसा जिं गुगु विषये अध्ययन याना व 
विषये थःम्हं स्युउगु अनुसार सप्रमाण कलम न्स्याका च्वना । 
जिं धयागु खे मखुसा विज्ञजनपिंसं थ्व ख मिलेमजु धायेमाःगु 
खः । छाय्‌ मधाल ? मनुतय्‌सं थःथःगु बुद्धिया क्षमता अनुसार 
शिक्षा ग्रहण यानाच्चनिइ। गुलिसिनं थःगु स्वार्थ अनुकूल धर्मया 
ब्याख्या याना च्वनिइ । उके थ्व विपये थःगु स्वविवेक नं प्रयोग 


(ब) 


याना बिज्याहे । जिं स्वयेबलय्‌ सकभर बौद्धतयेसं ला व अयूला 
भक्षण याये मज्यु । सकभर बौद्ध पूजाय्‌ थ्व चिजयात बर्जित 
यायेमा । यदि सुनानं ला व अयूला मनःम्ह बौद्ध मखु धाल 
धाःसा जिगु विचारय्‌ वःहे अबौद्ध खः । 
जिगु खँ वसपोल आश्वस्त जुया बिज्यात । थ्व खं 
२०५९ साल मंसिर महिनापाखे यागु ख: । वसपोल पूर्णबहादुर 
शाक्यंजु आःतकनं ला व अयूला ग्रहण याःगु जिं मस्यु । 
थन लुमंके बहःगु खँ छु धाःसा यदि सुँ ब्यक्ति ला अयूला 
सेवन यायेगु इच्छां गुरुयात पाना नःगु ख:सा थ्व उम्ह शिष्यया 
अशोभनीय ज्या खः। तर यदि धात्थैँ हे थथे ला अयूला सेवन 
मयाःम्ह बौद्ध हे मखु धका उगु बस्तु सेवन याकुउगु ख:सा थ्व 
झन्‌ हे अशोभनीय ज्या जुल । थुकें याना बुद्धधर्मय्‌ बिकृति 
जक वइ । थथेहे जुया महायान बजयान पतन जुयावंगु खः 
धयां सायद्‌ अत्यक्ति जुड मखु । 
बज्रयाने देखा काय्‌ धुंका अर्थात्‌ दीक्षित जुइ धुंका दैनिक 
जीवनक्रिया संचालन याये न्त्यः गुरुमण्डल दना न्हिकं यायूमाःगु 
प्रावधान दु । थ्व हे विधि अनुसार देखा का:पिंसं न्हिकयाना 
वयाच्चंगु ख । यथार्थतः थौ कन्हे शाक्य, गुरु बज्जाचार्यपिंसं 
न्हकं यायेमाःगु खयात कया ब्यापक प्रचार प्रसार याना नं 
च्वंगु दु। गुरुमण्डल विधिया सफू नं पिहाँ वयाच्वंगु दु। तर व 
सफूतिइ गुरुमण्डल पूजा छाय्‌ यायेमाःगु धइगु खं मदु । अथेहे 


(श) 


देखा दुपिं आपासिके जिं गुरुमण्डल दनागुया अर्थ छु धका 
न्यना बलय्‌ आपासिनं केवल परम्पराया अनुकरण यानागु खँजक 
न्हयथन । | 

उकेँ गुरुमण्डल पूजा याय्‌मा:गुया दार्शनिक पक्ष थुइके 
बिड्या लागि जिं थःम्हं स्युउगु खँ च्वया पिकया । थुगु कृतियात 
प्रस्तावित सिद्धार्थ विश्वविद्यालयया अध्यक्ष डा. भिक्षु सुनन्द 
महास्थविरजुं उगु विश्वविद्यालयया किंकुशल गोवेषण मण्डल 
पाखेँ जुयाच्चंगु गोष्ठी कार्यपत्रया रूपय्‌ प्रस्तुत यायेगु अवसर 
'बियाबिज्यात । थुकेया लागि जिं वसपोलप्रति हानं छक हार्दिक 
आभार ब्यक्त याना । 

थ्व बज़यान विषययागु कार्यपत्रयात सम्बन्धित क्षेत्रय्‌ 
व्यापक प्रचार प्रसार यायेगु विचारं थुकेयात सफया रूपय्‌ 
नेपाल बौद्ध परिषद्‌ पाखेँ पिकया निःशुल्क वितरण यायूगु 
ब्यवस्था यानागु खः । निकट भविष्ये थुके गुरुमण्डलया 
परिभाषा एवं तत्सम्बन्धी यलय्‌ प्रचलित पूजा विधि समावेश 
याना पिकायेगु नं ग्वःसा जुया च्वंगु दु। थुकेया लागि सम्बन्धित 
विज्ञजन पाखे यथायोग्य बौद्धिक सुझाव एवं बौद्ध शुभचिन्तक 
महानुभावतपाखेँ आर्थिक सहयोग प्राप्त जुड धइगु आशायाना। 

अन्तय्‌ नेपाल बोद्ध परिषद्‌ पाखे थ्व सफ पिकायेत 
प्रायोजक जुया विउम्ह जिम्ह श्रीमती बसन्ती बज्राचार्ययात 
दुनुगलंनिसे धन्यवाद ज्ञापन याना । अथे हे थ्व सफूया विषये 
थःगु मन्तब्य ब्यक्त याना विज्याःम्ह नेपाल बौद्ध परिषदया 


(ष) 


कोषाध्यक्ष एवं जनसम्पर्क अधिकृत विद्वान्‌ भाजु मीनबहादुर 


बज्धाचार्यप्रति नं आभार ब्यक्त याना । अस्तु । 
भवतु सर्व मङ्गलमं 


- महीश्वरराज बज्चाचार्य 
अध्यक्ष 
नेपाल बौद्ध परिषद 


२०६० भाद्र २८ गते बुधबार 
मधुपूर्णिमा 


(स) 


बुज्यान्‌ 
तल] पुजारा रुदस्‌ 


बज़यान चर्याय्‌ गुरुमण्डल पूजाया रहस्य 


बुद्धधर्मया मूल लक्ष्य निर्वाण प्राप्त यायेगु ख: । निर्वाणया 
अर्थ खः जन्म मृत्युया चक्र पार जुया वनेगु अर्थात्‌ मोक्ष 
जुयेगु । तर थ्व मोक्ष हिन्दू धर्मय्‌ धया त:कथं भाग्य विधाताया 
रूपय्‌ च्वना च्वंम्ह तथाकथित ईश्वरया शरीरे लीन जुया 
वनेगु मखुसे थ्व त्रेधातुक लोके हाकनं जन्म काय्‌ म्वाक देह 
त्याग यायेगु ख: । महायान वज्जायान अनुसार निर्वाणया अर्थ 
सुखावती भुवने वास या: वनेगु खः । 

वज़यानी दर्शन अनुसार सुखावती भुवन आदिबुद्ध 
अमिताभ तथागतया क्षेत्र खः । अन चन्द्र सूर्य धयागु मदु । 
उकि अन दिन व रात धइगु नं मदु । अन च्वंपि फुकसियां 
थःथःगु शरीरे पञ्चरशिम व्याप्त जुयाच्वनी । उकि अन अन्धकार 
धइगु नं मदु । केवल ध्यान, धर्म श्रवन व वाचन इमिगु आहार 
जुया च्वनी । इमिगु ज्या खः प्राणीमात्रयात उद्धार यायेगु । 
थुकेया लागि इमिसं आवश्यकतानुसार विविध रूप धारण याय्‌ 
फुगु जुया च्वनी । 

थ्व निर्वाण भूमिइ वनेगु आपालं लंपुत दु । उकेमध्ये 


(१) 


वज्चयानया लंपु अति सुगम धका बुद्धधर्म शास्त्रय्‌ व्याख्या 
यानातल । थ्व वज्चयान विधिकथं निर्वाणया लपुइ अग्रसर जुइत 
दकले न्हापां याय्‌ माःगु चर्या ख: गुरु मण्डल पूजा । उकिं थ्व 
गुरुमण्डल चर्या बज़यान विधिकथ निर्वाणय्‌ वनेगु दकले न्हापांगु 
त्वाथः खः । 
बौद्ध शास्त्रअनुसार बजयान, महायान अन्तर्गत न्ह्य 
व्वाना च्वंगु छगू प्रगतिशील मार्ग ख: । वञ्रयानया साधन तन्त, 
मन्त्र एवं योगचर्या खः। थुकेया पथ प्रदर्शक खः वज्राचार्य । अर्थात्‌ 
वज्राचार्य वजयानया गुरु खः। अले थ्व मार्गे वनिइपिं फुक्क 
साधकत महायानी ख: । थ्व महायानी तयत गुरूजुया विज्या:पिं 
वज्राचार्यपिंसं वज़यान विधिकथं निर्वाणय्‌ न्ह्यव्वाका च्वनी । 
थुगु क्रमय्‌ दकले न्हापां कार्यारम्भ जुड गुरुमण्डल-चर्या 
पाखें । उकें गुरुमण्डलय्‌ प्रवेश जुइ न्ह्य: न्हापां सिइकेमाल 
गुरुया अर्थ छु ? सुयात गुरु धायगु ? 
गुरुया अर्थ,- : 
बौद्ध ग्रन्थ योगसिद्धान्तय्‌ गुरु शब्दय्‌ च्वंगु आखः 'गु' व 

रु' या अर्थ थथे बिया तःगु दु । 

गुकार स्तेजवान्‌ विद्युत्‌ रुकारो जलवा स्मृता । 

विधुत मेघ यथाकाशे गुरु एवं तथा भुवि ॥५ 

भावार्थ - 
गुरु शब्दय्‌ 'गु' आकार जुयाच्वंगु आखःया अर्थ तसकहे 


(२) 


तेजवानगु विजुलि अर्थात्‌ पल्पसा खः । भले 'रु' आकारगु 
आखःया अर्थ खः जलदा । संस्कृतय्‌ जनदाया व्याख्या थथे 
याना तःगु दु- “जलं ददातीति जलदा अर्थात्‌ जल (लः) विइम्हयात 
जलदा धाइ। थुगु कर्थं रु' या प्रतिनिधित्व यानाच्वंम्ह जलदाया 
अर्थ लखं जाया च्वंगु सुपार्य धा गु खः । 

उके गुरु शब्दय्‌ च्वँगु 'गु'या अर्थ विजुली अर्थात्‌ पल्पसा 
ख'सा 'रु' या अर्थ लखं जाया च्वंगु सुपायूँ खः । 

गथे पल्पसा व लखं जा:गु सुपाय्‌ मिलेजुयालि जलवृष्टि 
जुया प्राणीपिन्त हित सुख याइगु खः, अथेहे गुरु जनपाखें 
शिष्यवर्गपिन्त यथार्थ ज्ञान लाभजुया सुख शान्ति प्राप्त जुया 
च्वनी ।® 


गुरु सुख: ? 

बुद्धधर्म अनुसार भौतिक सुख यथार्थ सुख मखु । थ्व 
केवल क्षणिक सुखजक ख: । छायधाःसा सम्पूर्ण बस्तु अनित्य 
खः, अनित्यगु वस्तुनं प्राप्त जुइगु सुख नं अनित्य खः । थुक 
केवल दुःखजक वियाच्वनी । उके थ्व भौतिक सुखं मुक्त जुइगु 
हे नित्य सुख ख: । थ्व खः निर्वाण । 

उके गुरु व खः गुम्हेसिनं निर्वाणरूपि सर्व्वोच्च सुख 

शान्तिइ न्ह्यव्वाका च्वनी । 
© पं वै आशाकाजी बज्राचार्यया नेपाल भाषा-कृति “आचार्य पं अद्वयवजर 

कृत गुरुमण्डलार्चन पुस्तकम्‌” प्रकाशक-लेषक स्वय प्रथम सस्करण 

(३) 


बज़याने निर्वाण प्राप्तिया लागिं वजयान विधि सब्चालन 
याइम्ह गुरुयात वद्धाचार्य धयातल । शास्त्रअनुसार वज्राचार्य 
आदिषुद्ध वञ्चसत्वया प्रतिनिधिजुया पूजा सञ्चालन याइम्ह 


खः । 

आ थनं प्रश्‍नं वै वज्राचार्यया लक्षण छु खः ? सुयात 
बज्राचार्य धायगु ? 
बज्राचार्य 

महायान धर्मया मूल आधार शून्यताज्ञान ख: । थ्व शून्यता 
ज्ञान नं निगू वर्गे विभाजित जुयाच्वंगु दु । छगू खः माध्यमिक 
दर्शन, अले मेगु खः योगाचार दर्शन अर्थात्‌ विज्ञानवाद । 
माध्यमिक दर्शन, महायानी दर्शन खःसा योगाचार दर्शन वज़यानी 
दर्शन ख: । थ्व योगाचार दर्शन अर्थात्‌ विज्ञानवाद अनुरूप ज्या 
याइम्ह गुरु बज्राचार्य ख: । 

उकि वञ्ाचार्यया लक्षण सिइके न्हयः न्हापां थुइके माल 
शून्यता ज्ञान धइगु छु ? 


शून्यता ज्ञान 


साधारणत: शून्यताया अर्थ भौतिक रूप वा आकारप्रकार 
छुं हे मदुगु अवस्था खः । तर महायान धर्मय्‌ थ्व शब्द छग 
विशिष्ट अर्थय्‌ प्रयोग जुया च्वंगु दु । थन थुकेया अर्थ खः 
सृष्टिया सम्पूर्ण चेतन अचेतन वस्तुया यथार्थता । थुजाग्‌ 
यथाभूत ज्ञान दर्शन जुइगु सर्वोच्च ज्ञानया नां ख: शून्यता 


(४) 


' ज्ञान । थ्व शून्यता ज्ञान महायान धर्मया केन्द्र विन्दु ख: । थुके 
सम्पूर्ण बौद्ध दर्शनया आधार स्तम्भ जुयाच्वंगु अनित्य, दुःख, 
अनात्म ज्ञान समाहित जुया च्वंगु दु । 

सिद्धार्थ गौतमयात गुगु ज्ञान प्राप्त जुया बुद्धत्व लाभ 
जुल व ज्ञानयात वसपोलं प्रतीत्य-समुत्पाद धका नां तया 
विज्यात अर्थात्‌ प्रतीत्यसमुत्पादया ज्ञान लाभ जुर्सेलितिनि सिद्धार्थ 
गौतमं बुद्धत्व प्राप्त याना विज्यात । गुगु बैशाख पुन्हिखुन्हु 
वसपोल बुद्धत्व प्राप्त याना विज्यात, उगु चान्हेसिया तृतीय 
प्रहरे थ्व प्रतीत्यसमुत्पादया ज्ञान वसपोलयात प्राप्त जुउगु खः, 
उगु चाया प्रथम प्रहरे वसपोलं पूर्वानुस्मृतिया ज्ञान प्राप्तयाना 
विज्याःगु खः गुगु ज्ञानं वसपोलयात पूर्वजन्मया खंत सस्मरण 
जुया वःगु खः। अले वहे चाया दुतीय प्रहरे वसपोलयात दिब्य 
चक्षु प्राप्तजुल गुकेयाना वसपोलं सम्पूर्ण विश्वयात निर्मलगु 
न्हायूकने खनिइगु प्रतिबिम्बथयँ खँका विज्यात । 

थ्व प्रतीत्यसमुत्पाद ज्ञान प्राप्त जुसेलितिनि वसपोल 
बुद्ध जुया बिज्याःगु जुउगुलिं थ्व ज्ञान सम्पूर्ण बुद्धधर्मया मेरुदण्ड 
खः। उके भगवान्‌ बुद्धं आर्यशालिस्तम्भ सूत्रय्‌ धया विज्यात, - 
“य प्रतीत्य समुत्पादं पश्यति स धर्म पश्यति य धर्म प्रश्यति 
स बुद्ध पश्यति” अर्थात्‌ गुम्हसिनं प्रतीत्यसमुत्पादयात खंकिइ वं 
धर्मयात खंकिइ, गुम्हसिनं धर्मयात खंकिइ वं बुद्वयात खंकिइ । 

भगवान्‌ बुद्धया थ्व वाक्यं स्पष्ट जुड कि बुद्ध धर्म धइगु 


(५) 


हे प्रतीत्यसमुत्पाद खः, प्रतीत्य समुत्पाद धई हे बुद्धधर्म खं: । 
उकें बुद्धधर्मय्‌ थ्व प्रतीत्यसमुत्पादया अर्थ तसकें हे व्यापक, 
गम्भीर, दुर्बोध्य एवं रहस्यमय जुया च्वंगु दु । 
साधारणतया: प्रतीत्यसमुत्पादया अर्थ खः प्रत्यय पाखें 
उत्पाद ० अर्थात्‌ छगू वस्तुया कारणं मेगु बस्तु उत्पन्न जुइगु । 
शथे कि सिमाय्‌ अं सःगु भीसं खना च्वनिइ । व सिमाय्‌ अं 
सःगुया मूल कारण उकेया पुसा अर्थात्‌ अंपु खः। व पुसां चुलि 
(अङ्कुर) पिहांवइ, चुलियाकें ह: दयावइ, हलं कचा, कचां नाल, 
नालं दे, दँ नँ गर्भ, गर्भ मुखु पिहाँवइ, अथे हे मुखुनं स्वाँ स्वै, 
स्वाँ नं फल सइ । थन फल सःगुया कारण स्वाँ खः, स्वाँया 
कारणं हे फल पिहाँ वःगु खः । अथे हे स्वाँ ह्व:गुया 
कारण मुखु खः, मुखु पिह वःगुया कारण गर्भ खः, गर्भया कार- 
ण दे खः। दँ पिहाँ तःगुया कारण नाल खः, नालया कारण कचा 
ख, कचा पिहाँ वःगुया कारण ह: खः, ह: दया वःगुया कारण 
अड्कुर खः, अङ्कुर पिज्चःगुया कारण बीज खः, अले व बीज 
पिहाँ वःगुया कारण वहे-सिमाया फल ख: । थुगु प्रकारं व अंया 
जीवन चक्र चाःहिला च्वनिइ । 
थथे हे प्रत्येक बस्तु उत्पन्न जुइगुया थःथःगु कारणत 
दु । व कारण सामाग्रि गुबले गुबले चुउला: वइ उबले उबले 
वस्तुया निर्माण जुजुं वनिइ । उकें प्रत्येक बस्तुया उत्पत्ति 
7 तहलताकत्यायत कृत बोद्ध दशति इ सं - २००२ सस्करणः प्रकाशक राहुलसाकृत्यायन कृत बोद्ध दर्शन, इ सः. - २००२ संस्करण प्रकाशकः 
किताब पहल इलाहवाद; पृष्ठ - ३० 


(६) 


यःथम (स्वतः) जुउगु नं मखु, कतःपिनि पाखे (परतः) जुउगु नं 
मखु, थः कत: (स्वतः परतः) मिलेजुया जुइगु नं मखु, अथे हे छुं 
छगू घटना क्रमयाना आकस्मिक रूपं अथवा संछम्ह 
सर्वशक्तिमान परब्रम्ह परमात्माया कारणं जुइगुनं मखु । थ्व 
केवल प्रतीत्यसमुत्पादया नियम अनुसार जुइगु जक खः । 

उक बस्तुया निर्माण क्रमयात कया भगवान्‌ बुद्धं धया 
विज्यात, -“अस्मिन्‌ सति इदं भवति, अस्योत्पादात्त्‌ इदं उत्पद्धते”, 
अर्थात्‌ थ्व दुउगुलि व दयावल, थुकेया उत्पत्ति व वस्तुया 
उत्पत्ति जुल । 

थ्व हे प्रतीत्यसमुत्पादया नियमयात जब जीवन रेखाय्‌ 
प्रयोग यात, उबले थ्व चेतनशील शरीरया दुने, आत्मा नाम 
जुया च्वंगु नित्यवस्तु छुँ हे मदु परन्तु पुनजर्न्म दु धका खनेदया 
वल । प्रतीत्यसमुत्पादया नियम अनुसार पुनर्जन्म जुइगुया 
कारण भिनिगू त्वाथ: दु, थुकेयात द्वादशाङ्ग प्रतीत्यसमुत्पाद 
धयातल । अले थ्व प्रतीत्यसमुत्पाद यात जब सांसारिक विषय 
बस्तुलय्‌ प्रयोग याना स्वत उबले शून्यताज्ञान प्रादुर्भाव जुल । 

शून्यताज्ञान अनुसार थ्व संसारे गुलि नं बस्तुत दया 
च्वन व फक्क न्हायकने दुने खने दइगु प्रतिविम्ब थयूँजक 
खनेदया च्वंगु खः | न्हायूकने दुने अनेक बस्तुत खनेदया च्वनिइ, 
उकेया कारण व न्हाय्‌कंया न्हयँने चुउला: वःगु सामानत खः । 
न्हायूकंया न्हयंने चुउला: व:गु व कारण सामाग्रित जबं लिकया 
छवै, उबले व न्हायूकने खनेदया च्वंगु सामानत नं मदया 

वनिइ । व थय हे थः थःगु कारण सामाग्रि मिले जुउबलकि 
बस्तुया उत्पादन जुजुं बनिइ । अले व कारण सामाग्रित मन्त 
कि व बस्तु नं मदया वनिइ | उदाहरणया लागि भीसं न्हिन्हि 
लः त्वना च्वना, थ्व लः जीवनया मूल आधारमध्ये छगू खः। 
तर थ्व लः गनं दया वल? सुनां छाय्‌ दयूकल? धात्थें धायगु 
खःसा लः धइगु अथें दया: वःगु नं मखु, सुनां दय्‌का तःगुनं 
मखु । थन आकाशे विभिन्न प्रकारया वायुतत्वत दया च्वंगु 
दु। गुकेयात ग्याँस अङ्ग्रेजि भाषां ग्यास धया तल । व विविध 
ग्यांसतमध्ये जब हाइड्रोजन नां जुया च्वंगु ग्याँस निगु भाग 
अक्सिजन धइगु ग्याँसया छगु भागनाप मिले जुइ, अले लः 
पिहाँवइ । जब व हाइड्रोजन व अक्सिजन ग्याँस परस्परे छुते 
जुइ, अले व लः नं मदया वनिइ । थन लः दुगुया कारण उगु 
निगु ग्याँसत खः । उके लः धका सुना नं उत्पत्ति याःगु मखु । 
उगु उगु तत्वत मिले जुउवःगुया कारणं ल: पिहां वःगु खः । 
धुके छु सिइदत धाःसा लः धइगु स्वतः दया वःगु नं मखु, पर 
तः दया वःगु नं मखु, स्वतः परतः मिलेजुया दयावःगु नं मखु 
अथवा छुं छगु विशेष कारणं वा सुं छम्ह परमात्मा नं ल: दय्‌के 
धका दय्‌कुउगु नं मखु । केवल उगु उगु तत्वत मिले जू वःगुया 
कारणं पिहाँ वःगु वस्तुयात ल: धका सुना नं कल्पना याना नां 
तःगु जक खः। उके ल: धइगु काल्पनिक खः, यथार्थ मखु । अथे 
हे व लः उगु उगु ग्याँसया कारणं दया वःगु जुउगुलिं व लः 
पराधिन खः, अर्थात्‌ व परतन्त्रात्मक खः । काल्पनिक व परः 

तन्त्रात्मक वस्तुया थःगु स्वतन्त्र भाव अर्थात्‌ स्वभाव दइमखु । 
उकें व 'लः' निःस्वभाव खः । गुगु वस्तु निःस्वभाव जुइ व वस्तु 
मदुगु हे बराबर खः । 

थुगु प्रकारं शून्यताज्ञान अनुसार बस्तु उत्पन्न जुइगु 
न्हायूकने खने दइगु प्रतिबिम्ब थयूँजक खः । म्हगसे भीसं 
अनेक वस्तुत खना च्वनिइ, उकेया उपभोग याना च्वनिइ । 
परन्तु थ्व फुक्क असत्य खः, भ्रामक खः । जादुगरं पिकया तःगु 
बस्तु थयूँजक खः । छम्ह जादुगर इन्दजाल याना अनेक बस्तुत 
पिकया क्यनिइ । खालिगु रुमाल वुँ पिकया क्यनिइ, घाय 
दयात किसीयाना क्यनिइ, छुं नं मदुगु ल्हातं ध्यवा पिकया 
क्यनिइ, परन्तु व जादुगर पिकाःगु वस्तुत फुक्क धात्थेयागु 
मखुसे हेकथं यागुजक खः । 

उके थ्व सांसारिक विषय 'बस्तुत फुक्क स्वप्नोपम खः, 
मायोपम ख, प्रतिविम्बोपम खः । थजागु अयथार्थगु विषय 
बस्तुलय्‌ भुले जुया प्राणीपिंसं दुख सियाच्चन । उके भगवान्‌ 
बुद्धं “पिता पुत्र समागम” सूत्रय्‌ सत्य निगू प्रकारया दु धका 
कना विज्यात । छगू संवृति सत्य, मेगु परमार्थ सत्य । 

सांसारिक विषय बसतुलय्‌ भुले जुइगु संवृति सत्य खः। 
अले सांसारिक विषय वस्तुत फक्क स्वप्नोपम खः, मायोपम 
खः, प्रतिबिम्बोपम खः धका थुइका यथाभूत ज्ञान दर्शन यायगु 
परमार्थ सत्य खः। सांसारिक विषय बस्तुया यथार्थ ज्ञान दर्शन 

यायूगु धइगु हे निर्वाणयात म्हसिइकेगु खः । अकें संवृतिसत्य 
धइगु संसारे भुले जुइगु सत्य अर्थात्‌ व्यावहारिक सत्य खः । 
अले परमार्थ सत्य निर्वाण साक्षात्कार यायेगु यथार्थ सत्य 
खः । गुम्हेसिनं शून्यताज्ञान दर्शन याइ वे परमार्थ सत्यात 
म्हसिकिइ । 
शून्यताज्ञान निगू प्रकारया दु, छगू माध्यमिक दर्शन मेगु 
योगाचार दर्शन, । योगाचार दर्शनयात विज्ञानवाद नं धया 
तल । 
माध्यमिक दर्शन, महायान दर्शन खः । महायान दर्शनय्‌ 
शून्यताज्ञानयात प्रज्ञापारमिता धयातल । उकें प्रज्ञापारमिता 
दर्शन अनुसार थ्व संसार प्रतीत्यसमुत्पादकर्थ परस्परया अपेक्षांजक 
दया च्वंगु खः, अले थ्वहे संसारया कारणं निर्वाण धइगु दया 
च्वंगु ख: । यदि संसार मदुगुसा निर्वाण धइगु गन दइ ? उके 
महायान दर्शन अर्थात्‌ प्रज्ञापारमिता दर्शनअनुसार संसार न 
मदु, निर्वाण नं मदु । थ्व फुक्क शून्य हे खः तर, विज्ञानवादीतय्‌ 
धापू अनुसार संसार शून्य ख:सा नं चित्त छगू अशून्य धका 
मानेयाना तल । 
विज्ञानवादीतय्‌ अनुसार थ्व संसारयात अनुभव याइम्ह 
चित्त हे खः । थ्व चित्त मदुगु जुउसा संसारया अनुभव गनं 
जुइ ? गथे, छम्ह कुशल चित्रकारं अंगले तस्वीर च्वइगु खः, 
अथे हे थ्व मनं सांसारिक विषय वस्तुया चित्राइन याई । 
चित्रकार ग्यानपुक चित्र च्वयालि व चित्र खना थः हे ग्याका 

च्वनिइ, अथेहे मनूतयसं थःगु मने विभिन्न सांसारिक वस्तुया 
कल्पना याना थःहे व खना ग्याका च्वनिइ । परिणाम स्वरूप 
स्वर्गलोक, नरकलोकया कल्पना याना वया ल्यू ल्यू थ ब्वाय 
व्वायूँ जुया च्वनी । उके थ्व सांसारिक गतिविधिया कारण थःगु 
हे मन ख: । अथेयाकारणे थ्व संसार शून्य खःसा नं मन छगू 
यथार्थ ख: । थ्व मनयात बौद्ध भाषां विज्ञान धयातल । उके मन 
छगूजक दु, मेगु फुक्क शून्य धाइगुयात विज्ञानवाद धयातल । 
थ्व विज्ञानवादया व्यावहारिक प्रयोग ख: वज्चयान । 
बज्रयानय्‌ शून्यताया प्रतीक खः बज । उकें गुम्हेसिनं थ्व 
शून्यताज्ञानया यथार्थता म्हसिइका तद॒अनुरूप आचारणयाइ 
वइत बज्राचार्य धाइ । संस्कृत भाषाय्‌ आचार्यया अर्थ विशिष्ट 
विद्वान्‌ खः । थौं कन्हेयागु प्रचलित भाषां धायूगु खःसा थुकेया 
स्तर एम.ए. खः । थुकेयात नेपाली भाषां स्नातकोत्तर धयातल । 
उकें बञ्राचार्यया अर्थ शून्यताज्ञानय्‌ एम.ए. अर्थात्‌ स्नातकोत्तर 
याना तःम्ह विद्वान्‌ धाःगु खः । थुकें छु स्पष्ट जुइ धाःसा 
बज्राचार्य धइगु जात मखुसे छगू विशिष्ट शैक्षिक दर्जा खः। 
न्हापा न्हापा आ.थयूँ शिक्षा आर्जन यायेगु विद्यालय 
महाविद्यालयत मदु। आ: हे नं बुद्धधर्म अध्ययन यायेगु आधिकारि- 
क शैक्षिक संस्थात कीथाय्‌ नेपालय्‌ मदुनि । उबले उबले 
शिक्षा आर्जन यायेत गुरु कुलय्‌ वना ब्वनेमा । बौद्ध गुरुजनपिंसं 
थः शिष्यपिं जब शून्यताज्ञानय्‌ पारंगत जुल धका अनुभव याइ 
उबले शिक्षार्थियात शास्त्रोक्त विधिविधान अनुसार दीक्षा 

(बज़ाभिषेक) बिया बज़ाचार्य पदवि बिइगु चलन जुया च्व । 
उकें बज्ाचार्यया परिभाषायात कया 'क्‌या संग्रहलय्‌ थथे उल्लेख 


याना तःगु दु,- 
एवं ज्ञानं धारणं नियमाचार अस्तीति, सो बज्राचार्य । 


अर्थात्‌, थजाःगु शून्यताज्ञानयागु, धारणा एवं नियम 
आचरण दुम्ह गुम्ह ब्यक्ति खः वहे वज्राचार्य खः । 
ध्व सम्बन्धे छगू मेगु उक्ति थथे उल्लेख जुया च्वंगु दु,- 
यदा वज्ज मार्गेण वेशकयौ वा आचार्य सौ बञ्जाचार्य । 
अर्थात्‌ गुम्ह व्यक्तिं बज़यानया खत बालाक मेपिन्त को 
फड, वहे बज्राचार्य खः । 
वज्राचार्यया परिभाषा यात कया क्रिया संग्रहलय्‌ अति 
संक्षेपं वियातःगु परिभाषा थथे ख,:- 
बज़श्चासौ आचार्य सो वज़ाचार्य 
अर्थात्‌ गुम्ह व्यक्ति वजयानय्‌ शून्यताज्ञानया आचार्य 
जुल, वहे वज्राचार्य खः । 
मुख्य ख वज्राचार्य जुयेत शून्यताज्ञानय्‌ पारंगत जुयेगुया 
नापनापं कुशल, अकुशल, ज्यायात म्हसिइका सम्यक मार्गे 
विचरण जुयाच्वंम्ह जुइमा । उके उगु सग्रहलय्‌ बजाचार्यया 
परिभाषा थथे नं बिया तःगु दु,- 
आरात्‌ पापकेभ्यः सर्वेभ्यश्चरतीति आचार्य 
अर्थात्‌ पापया ज्यायात तापाका धर्मया ज्याय्‌ सःतिका 
तद्अनुरूप स्यने कने यायेफुम्ह अथवा थथे याये मन दुम्हेसित 

बज्राचार्य धाइ । 
थुगु प्रकारं उगु समये बज्राचार्य धायबले महायान, 


बजयान धर्मया दिग्गज पण्डितजुया ज्या याइम्ह ख: । बाहा, 
बहिलय्‌ इमिसं साधक तयत शिक्षा बिया महायान धर्मया 
पठन पाठन याका च्वनिइ । तद्अनुरूप प्रयोगात्मक अभ्यास 
जुया च्वनिइ । 

यथार्थतः बज्जयान, छम्ह साधारण व्यक्तिं स्व विवेकं 
अध्ययन याय्‌ फइगु विषय मखु। थुकेया लागी गुरुया आवश्यक । 
थुकेया निगू कारण दु । छगू -खः, बज्जयान तन्त्र शास्त्रय्‌ 
आधारित जुया च्वंगु दु । बौद्ध तन्त्रया मूल ग्रन्थ गुह्य समाज 
तन्त्र खः । थुकेयात तन्त्रराज धका नं धयातल । मेगु महत्वपूर्णगु 
तन्त्रमध्ये हेवज्र तन्त्र, करवीर तन्त्र, सम्वरोदय तन्त्र, बज्जवाराहीकल्प 
तन्त्र, वज्रमाला तन्त्र, ज्ञानोदय तन्त्र आदित खः । 

थ्व तन्त्रे धर्मया यथार्थ खयात सन्ध्याभाष्य शब्दं व्यक्त 
याना त:गु दु । सन्ध्याभाष्य शब्दया अर्थ साधारण ज्ञानं स्वय्‌बले 
प्रचलित लोक व्यवहारया विरुद्ध खने दःवइ, परन्तु थुके दुनेया 
आशय मेगु हे जुया च्वनी । उकेयात थुइके मफुत धाःसा 
अर्थया अनर्थ जुउवनी । उके थ्व सन्ध्याभाष्य शब्दयात यर्थाथ 
रूपं थुइकेत गुरुया तसक हे आवश्यक । 

अथेहे वज्चयान अध्ययन यायेत गुरुमाःगुया मेगु कारण 
खः, वजयानय्‌ प्रकृतिया गूढ रहस्ययात प्रतीकया रूपे विविध 
देवदेवीपिं सिर्जना याना तःगु दु । गुगु खँया यथार्थता थुइकेत 

गुरुबा परम आवश्यक । अन्यथा धर्मया नामं अधर्म जुया 
विधर्म फइलय्‌ जुउवनेफु । उके वज़यान थुइकेत यथार्थतः गुरु 
जक मखु सद्गुरुया आवश्यक । थ्व सद्गुरुया आवश्यकतायात 
कया सम्बरोदय तन्त्रया नीखुगूगु अध्याये चक्रसम्बरया वचन 
धका थथे उल्लेख जुया च्वंगु दु । 
मच मांस विना पुज्यं होमंचैव विनाघृतं । 
सद्गुरुंच विना धर्मम्‌ विना धर्मेन मुक्ति दं ॥ 
धन, न्हापांगु पंक्तिया, अर्थ तक्ष्यायबले थथे जूवइ, - 
“घ्य. मदेकं गये होमया ज्या जुई फइमखु अथेहे ला व अयूला 
मदेक पूजा जुइफइमखु ।' 
चक्रसम्बर धयाम्ह बुद्धया प्रतिमूर्ति खः । अले चक्रसम्बर 
या वचन धायूबले भगवान्‌ बुद्धया हे वचन जुल । उके थन 
भगवान्‌ बुद्धं हे पूजा यायेत ला व अयूला मदेकं मगा धाःगु 
खनेदःवल । गुम्ह भगवान्‌ बुद्धं पञ्चशीलय्‌ अयला त्वनेगुलि 
प्रतिवन्ध याना विज्यात, अथे हे अगुत्तर निकायया पञ्चनिपाट 
सूत्रय्‌ 'ला' या व्यापार याय्‌ मज्यु धका आज्ञा दयका विज्यात, 
गुगु व्यापार तक हे याय्‌ मज्यू धाःसा उकेया सेवन यायेगु खँ 
हे मन्त । उकॅ मच्च मांस मदय्‌कं पूजायाये मज्यू बैग खँ 
बुइकत सद्गुरुया आवश्यक जुल । थ्व हे सदगुरुया: अभावं 
याना हे थौ वज्रयान चर्याय्‌ बुद्ध वचन धका ला व अयूलायात 
अनिवार्य रूपं प्रयोग जुयाच्वंगु खः । 
उके च्चे वंगु शलोकया निगू चरणे “सदगुरुंच विना 

धर्मम्‌ बिना धर्मेण मुक्तिदम्‌” अर्थात्‌ सदगुरु मदेक धर्म जुइमखु, 
अले धर्म मदेक मुक्ति प्राप्त जुइमखु धका उल्लेख याना तःगु 
खः । 
थन प्रयोग जुया च्चंगु मद्य व मांस शब्द सन्ध्याभाष्य 

शब्द खः । थुकेया यथार्थ ला व अयला धाःगु मखु । तन्त्र 
उल्लेख जुउगु कथं मद्यया अर्थ प्राकृतिक रूपं तयार जुवाच्चंगु 
नैक्याया दुने च्चंगु जल अर्थात्‌ 'लः' खः । नैक्याया दुने च्वंगु थ्व 
'लः' तसकहे शुद्ध जुउगुलिं थुकेयात बज्रोदक धका धया तल | 
बज्रोदकया अर्थ ख: अमृत समान विशुद्धगु ल: । उके बजयान 
चर्याय्‌ मद्यया अर्थ बज्रोदक खः । थजागु जल अर्थात्‌ 'मच' 
गुबले गन सुनां त्वनी धइगु खंयात कया थथे उल्लेख याना 
त.गु दु - 

बज्रोदक समाख्यातं नारिकेलोदकं मतं । 

बुद्ध पूजादि सर्वेषु पिवन्ति सुरपानया ॥ 


भावार्थ, - 

बजोदक धयातःगु थ्व नारिकेलोदक अर्थात्‌ नैंक्याया दुने 
च्वंगु प्राकृतिक रूपं शुद्धगु लः बुद्ध पूजादि फुक्व भिंगु ज्याव्‌ 
देवदवीपिंसं त्वनेगु याई । थन श्लोके 'पिवन्ति सुर पानवा' 
वाक्ययात आपा धयाथयूँ गुरुजन पिंसं 'चः'पिंस अयूला त्वनेगु 
याई' धइगु अर्थ लगेयाना चया प्रसाद धका थपिसंनं त्वनेगुयात, 
अले जजमान यातःनं त्वंकेगु याना च्वन । थथे हे सन्ध्याभाष्य 

उके तन्त्रय्‌ प्रयोग जुया च्वंगु थ्व सच्ध्याभाष्य शब्दया 
अर्थ थुइकेत गुरुजक मखु, सद्गुरुया आवश्यक । बजयानय्‌ 
सदगुरुया रूपय्‌ बज्चसत्वयात मानेयाना तःगु दु । अले थ्व 
बजसत्वया प्रतिनिधि खः बज्राचार्य । 

आ थन प्रश्‍न वइ, बजसत्व धइम्ह सु ! बजयानी ग्रन्थ 
अनुसार बज्रसत्व धइम्ह जगद्गुरु आदिबुद्ध ख: । थ्व संसार वहे 
बञ्रसत्वपाखें निसृत जुउगु खः। उकें वसपोल बञ्रसत्व सकलया 
गुरु अर्थात्‌ जगत गुरु जुल । 

थन छगू मेगु जिज्ञासा उत्पन्न जुइ । व खः, भगवान्‌ 
बुद्ध सृप्टिकर्ताया रूपे सुनं ईश्वर दयाच्वणु मदु धका थला 
विज्यात । बजयान दर्शनय्‌ शून्यताज्ञान अनुसार नं सृष्टिया 
कारण प्रतीत्यसमुत्पन्नजक खः धाःसा थन सृष्टिकर्ताया रूपे 
बज्रसत्त्वं गनं पिहां वल ? 

परम्परागत बौद्ध अवधारणा अनुसर छगू समये थ्व संसार 
धइगु मदु, थन सूर्य मदु, चन्द्र मदु, तारागण मदु, पृथ्वी मदु, 

लः मदु, फय मदु, प्रकाश मदु, संसारया पदार्थ धइगु छुहे 

मदु । उबले केवल स्वंगू चीजजक दु, वखः,- छगू असीमित 

# ठत्ध्याशाष्य अनुसार मद्य सासया अर्थ युइकेत स्वया दिस जिगु 
नेपाली भाषाया कृति “महायान कर्ममा मद्यमासको प्रयोग” 
प्रकाशक - नेपाल बोद्ध परिषद्‌, प्रथम संस्करण - २०५९ 

थ्वहे स्वंगू अभौतिक वस्तुनं थ्व विश्‍वया रचना जुल । विश्व 
निर्माणया क्रमे जब थन प्रकाश पिज्वल, थ्व प्रकाशया प्रतीकयात 
वजयानं '३०' धका मानेयात । 

अन्धकार अविद्याया प्रतीक खः, अले प्रकाश प्रज्ञाज्ञानया 
प्रतीक खः । जब प्रकाश उत्पन्न जुल, अन्धकार मदया वन 
अर्थात्‌ प्रज्ञाज्ञानं अविद्या निर्मूलजुया निर्वाण साक्षात्कार जुल । 

परज्ञाज्ञानया प्रतीक 'ॐ' ख: । थ्व हे 'ॐ' या साकार रूप 
वज्रसत्त्व धका भाःपिया तल। उकें वज्रयाने सृष्टिया प्रतीक खः 
वज्रसत्व। वसपोल पाखे हे थ्व विश्व रचना जुउगुलिं वसपोलयात 
जगतगुरु धका मानेयाना तल । 

थुगु प्रकारं प्रतिकात्मक रूपे वजसत्त्वया अनुकम्पां भीषिं 
दया:वःगु जुउगुलिं वजयानीतयूसं न्हयागु ज्या याःसां गुरुया 
रूपे दकले न्हापां वज्रसत्त्वया पूजा यायेगु यात, थ्व खः गुरुमण्डल 
पूजा । | 

साधारण रूपं स्वयेबले गुरुमण्डल पूजा गुरुयात लुमंका 
पूजा या:गु खनेदत धा:सा थुकेया गूढ़ रहस्य मेगु हे खने दइ, 
व छु धाःसा थ्व संसार शून्यं हे उत्पन्न जुउगु जुउगुलिं गुगु 
बस्तु शून्यं पिहाँवल,व नं शून्य हे ख: । उके गुगु बस्तु दहे मदु 
व गनं नित्य जुइ? अनित्यगु वस्तुलय्‌ नित्य आत्मा गनं पिहाँवइ? 
अले थ्व मदुगु वस्तुयात दु धका भापिइगु हे दुःखया मुहान 
खः। उके न्हिथं अनित्य, दुख, अनात्मयात संस्मरणयाना निर्माण 
मार्गे अग्रसर जुइगु ज्या खः गुरुमण्डल पूजा। उके वञ्यानीतयूसं 

न्हिया न्हिथं सुथ न्हापां गुरुमण्डल पूजायाना अर्थात्‌ अनित्य, 
दुःख, अनात्म लुमंका तिनी दैनिक जीवनया चर्या सुरु याइ । 

थ्व खं. वजयान चयार्य गुरुमण्डल पूजाया रहस्य । तर 
थौं थ्व रहस्ययात थुइके मफया केवल परम्परागत रूपं जक 
गुरुमण्डल पूजा यायेगु याना च्वंगुलिं थौं वजयान पतन जुया 
वंगु खः धयां सायद अत्युक्ति जुइमखु । उकें वजयानयात 
उत्थान यायेगु खःसा वजयानी तयसं वज्जचयानया यथार्थ खें 
थुइका न्हिथं गुरुमण्डल दनेगु आवश्यक । अस्तु । 

॥ भवतु सर्द मंगलम्‌ ॥ 

